ξανθομπούμπουρας: Πρόγραμμα Οκτωβρίου με αυτοτελή εργαστήρια στον Παραμυθοπλάστη\nΠρόγραμμα Οκτωβρίου με αυτοτελή εργαστήρια στον Παραμυθοπλάστη\nΤα αυτοτελή εργαστήρια πραγματοποιούνται στις 18:00 έως 20:00 το απόγευμα της Παρασκευής και του Σαββάτου. Δουλεύονται θέματα που τα εκπονούν εξειδικευμένοι συνεργάτες στο κάθε αντικείμενο και απευθύνονται σε παιδιά από 3 έως 10 ετών.\nΤα αντικείμενα που δουλεύουμε είναι τα εξής:αφήγηση, μουσειακή αγωγή, θεατρικό παιχνίδι, μουσικοκινητική αγωγή, κουκλοθέατρο, εικαστικά, πηλός, φωτογραφία.\nΠαρασκευή 01/10: « Ήχοι του καλοκαιριού, ξεπηδούν και γαργαλούν»\nΤο καλοκαίρι έφυγε, αλλά εμείς το κουβαλάμε μέσα μας. Τραγούδια, κύματα, γέλια\nείναι τα μυστικά συστατικά της ονειροσυνταγής μας. Παναγιώτα Κολοκυθά\nΣάββατο 02/10: «Μια φορά και έναν καιρό, ένα κοχύλι…»\nΜε αφορμή ένα κοχύλι φτιάχνουμε ένα «κολάζ» με τις δικές μας αναμνήσεις.\nΠαρασκευή 08/10: «Ο Αμάραντος»\nΦυτά με περίεργα ονόματα μας ταξιδεύουν σε μια χώρα μαγική. Μέσα από τεχνικές\nμυθοπλασίας ζωντανεύουμε τις δικές τους ιστορίες. Σοφία Κάσσαρη\nΣάββατο 09/10: «Φασούλι το φασούλι, γεμίζει το σακούλι!»\nΤο φθινόπωρο μπήκε για τα καλά και ο γεωργός έχει μπόλικη δουλειά!\nΤι λέτε; Θα βάλουμε ένα χεράκι; Παναγιώτα Κολοκυθά\nΠαρασκευή 15/10: «Ταξίδι στα αρχαία θέατρα»\nΟ κορυφαίος του χορού θα μας πάρει από το χέρι για να σύρουμε\nτο χορό και …να φτιάξουμε το δικό μας χορικό! Σοφία Κάσσαρη\nΣάββατο 16/5: «Ένας βάτραχος μουσικο…παιχνιδίζει!»\nΚουάξ, κουάξ! Κουάξ, κουάξ! Ένας βάτραχος μας περιμένει.\nΝα μας δείξει πώς κοάζει, να μας δείξει πως πηδά και πώς τη γλώσσα ξετυλίγει,\nμια μύγα για να πιάσει που πολύ την λαχταρά! Ευτυχία Σταυράκη\nΠαρασκευή 22/10: «Γλωσσοδέτες, παραδόσεις και αινίγματα με δόσεις!»\nΈνα εργαστήρι γεμάτο με θησαυρούς της προφορικής μας παράδοσης\nπου ξεπηδούν μέσα από παιχνίδια και κυνήγι θησαυρού. Παναγιώτα Κολοκυθά\nΣάββατο 23/10: «Commedia dell’ arte»\nΌχι δεν ήρθαν οι Απόκριες, αλλά μη μου πείτε ότι ξέρετε ποιος είναι ο Πανταλόνε;\nΗ Κολομπίνα και ο Αρλεκίνος; Μέσα από τεχνικές αυτοσχεδιασμού και παντομίμας ανακαλύπτουμε τα μυστικά της Commedia dell’ arte! Σοφία Κάσσαρη\nΠαρασκευή 29/10: «Αν ήμουν αλλιώς…δε θα ‘μουν εγώ!»\nΜε συντροφιά ένα αλλιώτικο γουρουνάκι και τη βοήθεια του θεάτρου\nανακαλύπτουμε τι σημαίνει να είσαι…αλλιώς! Σοφία Κάσσαρη\nΣάββατο 30/10: «Ένα παραμύθι…1000 εικόνες»\nΠως λέμε μια εικόνα 1000 λέξεις; Βάλτε πόσες εικόνες κουβαλάει ένα παραμύθι.\nΚαι όχι τίποτα άλλο, αλλά θα το εικονογραφήσουμε κιόλας! Παναγιώτα Κολοκυθά\nΠαραστάσεις, πάρτυ, έκτακτες εκδηλώσεις, σεμινάρια ενηλίκων και παρουσιάσεις βιβλίων πραγματοποιούνται κατόπιν ανακοίνωσης και συνήθως Σάββατο πρωί και την Κυριακή πρωί ή απόγευμα. Αντίστοιχες δραστηριότητες γίνονται και την περίοδο των εορτών για τα Χριστούγεννα, Απόκριες, Πάσχα και εκπαιδευτικά προγράμματα για το καλοκαίρι.\nΕκπαιδευτικά προγράμματα και αφηγήσεις για σχολικές ομάδες πραγματοποιούνται τις καθημερινές τα πρωινά τόσο στο χώρο μας όσο και στο χώρο των σχολείων.\nΠαναγιώτα Κολοκυθά (παιδαγωγός, αφηγήτρια, μουσειοπαιδαγωγός)\nΣοφία Κάσσαρη ( θεατρολόγος, κινησιολόγος, εμψυχώτρια θεατρικού παιχνιδιού)\nΕργαστήρια με θεματικές ενότητες που προχωράνε εξελικτικά και ανάλογα με το θέμα, ρυθμίζεται και η διάρκειά της.\nΓια την περίοδο: Οκτώβριος 2010 έως Ιανουάριος 2011\n«Στο σεντούκι των παιχνιδιών και των παραμυθιών»\nΨάξαμε μέσα στο θησαυρό της λαϊκής προφορικής παράδοσης και βρήκαμε παραμύθια,\nμύθους, παραδόσεις, θρύλους, γλωσσοδέτες, αινίγματα και ένα σωρό άλλες ομορφιές\nκαθώς και γνωστά και άγνωστα παραδοσιακά παιχνίδια\nπου θα μας ταξιδέψουν στον κόσμο της φαντασίας και της δημιουργίας.\nΕπιδίωξή μας η καλλιέργεια του προφορικού και γραπτού λόγου, η δόμηση της σκέψης,\nη αφύπνιση της φαντασίας, αλλά και η διαχείριση και έκφραση των συναισθημάτων.\nΓιατί ΑΚΟΥΩ σημαίνει καταλαβαίνω τί ακούω, εισχωρώ στην έννοια του λόγου,\nτης γλώσσας και του ήχου που παράγουν τα γράμματα, επεξεργάζομαι\nτα ερεθίσματα και τις πληροφορίες που μου δίνονται στο σπίτι, το σχολείο,\nτη συναναστροφή με τους φίλους και το ευρύτερο περιβάλλον μου. Παράλληλα οξύνεται\nη κριτική μου σκέψη, ανακαλύπτω τρόπους να εκφράσω με σαφήνεια αυτά που θέλω,\nεμπλουτίζω το λεξιλόγιό μου και διευρύνω τους ορίζοντες της αντίληψής μου\nπαρατηρώντας αν και πώς οι άνθρωποι που συναναστρέφομαι καταλαβαίνουν τα όσα εκφράζω.\nΈτσι μπορώ να ΕΧΩ ΛΟΓΟ, να ΥΠΟΣΤΗΡΙΖΩ ΤΙΣ ΕΠΙΛΟΓΕΣ ΜΟΥ και να ΠΡΑΤΤΩ!\nΕργαλεία: η αφήγηση, η κίνηση, η ζωγραφική και οι κατασκευές\nμε ποικιλία υλικών καθώς και τεχνικές θεατρικού παιχνιδιού.\nΔιάρκεια: 15 συναντήσεις(5/10/2010 – 25/ 01/2011)\nΗμέρα: Κάθε Τρίτη\nΗλικίες: 3-4 ετών\nΔιάρκεια: 15 συναντήσεις(6/10/2010 – 26/01/2010)\nΗμέρα: Κάθε Τετάρτη\nΥπεύθυνη εργαστηρίου: Παναγιώτα Κολοκυθά\nCOMMEDIA DELL’ ARTE… και στη γιορτή ελάτε!\nΑυτό το Φθινόπωρο θα ταξιδέψουμε στον κόσμο του παραδοσιακού ιταλικού θεάτρου, της Commedia dell’ arte!\nΗ Κολομπίνα και ο Πιερότος, ο Πανταλόνε και ο Ντοτόρε, αλλά και ο σκανταλιάρης Αρλεκίνος θα μας αποκαλύψουν τα μυστικά ενός κόσμου γεμάτο από θέατρο, χορό, αυτοσχεδιασμούς, κωμικά πειράγματα, μάσκες και παρδαλά ρούχα!\nΘα φτιάξουμε τα δικά μας αυτοσχέδια «lazzi», θα γνωριστούμε με τους «τύπους» του ιταλικού θεάτρου, θα κατασκευάσουμε μάσκες και κοστούμια, θα χορέψουμε και… θα παίξουμε!\nΔιάρκεια: 15 συναντήσεις (5 /10/2010 – 25/01/2011)\nΗλικίες: 4 – 10 ετών\nΔιάρκεια: 15 συναντήσεις (6/10/2010 – 26/01/2011)\nΗλικίες: 3 – 4 ετών\nΥπεύθυνη εργαστηρίου: Σοφία Κάσσαρη\nΔιεύθυνση: Παναγή Τσαλδάρη 17, Περιστέρι (πλησίον σταθμού μετρό «Άγιος Αντώνιος»)\nΤηλέφωνο: 210 57 74 599, 6973 31 99 71\nΑναρτήθηκε από vivliolatreia.blogspot.com στις 8:45 π.μ.\nπαιδικο παρτυ 5 Απριλίου 2014 - 10:38 π.μ.\nΠολύ ωραίες προτάσεις!!! Εμείς μπορούμε να απασχολήσουμε τα παιδιά σε θεματικό παιδικό πάρτυ με ψυχαγωγούς-ανιματέρ με πολλά διαδραστικά παιχνίδια. Δείτε ιδέες & στο site μας. www.polyparty.gr\nΓονείς στο μεγαλείο τους!\nφλογα συλλογος γονιων παιδιων με νεοπλασματικη ασθ...\nνα 'μαι και εγώ!\nΚρουασάν Folie Μπομπ Σφουγγαράκης\nΣχετικά με την Herbalife\nΝέος κατάλογος από τα Cosy Corner\nΑπαραίτητη η εξέταση ακοής σε κάθε νεογέννητο\nΈνα από τα καλύτερα δώρα\nΩρα για ύπνο ....\nΤι πρέπει να περιέχει η τσάντα για τη βόλτα με το ...\nτα βιβλία μεγαλώνουν τα παιδιά\nΤα νέα του elamazi!\nΗ φροντίδα του παιδιού σε 10 σημεία\nΟδηγίες από το υπουργείο Παιδείας, για τα δικαιώμα...\nΠαιδίατρο θα μπορούν να επιλέγουν και οι έφηβοι......\nBaby & Mini Swimming\nΤο μικρό σας είναι κριαράκι\nΤα λάθη που κάνουν συνήθως οι νέες μαμάδες!\nΠώς θα διαλέξω τη σωστή πιπίλα για το μωρό μου;\nΈχει βουλώσει η μύτη;\nΠιπιλάει ακόμα το δάκτυλο;\nΞεκινά η λειτουργία του πρώτου Ογκολογικού Νοσοκομ...\nΓιατί το μωρό κλαίει;\nBeaba Bib' Expresso θερμαντήρας\nΣυμβουλές ασφαλείας στο σχολικό λεωφορείο\nΗ υπέρταση δεν έχει ηλικία\nΑποτελέσματα διαγωνισμού Tripp Trapp!\nΤα μωρά αγχώνονται όταν αδιαφορούμε\nΠροσφορά καροτσάκι PEG-PEREGO PLIKO P3\nΠαραοικονομία εκ γενετής... στα δημόσια νοσοκομεία...\nΠροσφορά εξ αποστάσεως συμβουλευτικής από τον κο Χ...\nΟΡΙΟ ΑΠΟΥΣΙΩΝ ΣΤΑ ΣΧΟΛΕΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣ...\nΕΦΕΤ: Ανάκληση επικίνδυνης πιπίλας\nΠροειδοποίηση να ΜΗΝ χρησιμοποιούνται ρυθμιστές θέ...\nΠρόγραμμα Οκτωβρίου με αυτοτελή εργαστήρια στον Πα...\n10 εκατομμύρια παιχνίδια ανακαλεί η Fisher Price


chanianikos-themis: ΧΑΝΙΑ:Έναρξη λαϊκού Πανεπιστημίου απο τον ΟΔΗΚΟΙΠ\nΧΑΝΙΑ:Έναρξη λαϊκού Πανεπιστημίου απο τον ΟΔΗΚΟΙΠ\nΤην έναρξη λειτουργίας του Ανοιχτού Λαϊκού Πανεπιστημίου για το ακαδημαϊκό έτος 2009 - 2010 (β’ κύκλος) ανακοίνωσε ο Οργανισμός Δημοτικής Κοινωνικής Πολιτικής (ΟΔΗΚΟΙΠ) του Δήμου Χανίων.\nΌπως σημειώνει, “στο Ανοιχτό Λαϊκό Πανεπιστήμιο μπορούν να συμμετέχουν όσοι ενήλικες δημότες ανεξαρτήτως ηλικίας και μορφωτικού επιπέδου, επιθυμούν και επιζητούν την απόκτηση γνώσεων σε σύγχρονα επιστημονικά θέματα από καταξιωμένους επιστήμονες - εισηγητές. Ο β’ κύκλος σπουδών με θέμα: «Η ανθρώπινη σκέψη στο κοινωνικό γίγνεσθαι» περιλαμβάνει 10 δίωρα μαθήματα.\nΤο κόστος συμμετοχής για τις νέες εγγραφές είναι 20 ευρώ.\nΤα μαθήματα θα διεξάγονται κάθε Τετάρτη απόγευμα και ώρα 6 - 8 μ.μ. στην αίθουσα του Δημοτικού Συμβουλίου στο Δημαρχείο Χανίων. Σε όσους συμμετέχουν ανελλιπώς θα δοθούν πιστοποιητικά παρακολούθησης (με δικαίωμα 2 απουσιών στον β’ κύκλο σπουδών).\nΟι εγγραφές πραγματοποιούνται από την Τρίτη 6 Απριλίου έως και την Τρίτη 13 Απριλίου, στα γραφεία του ΟΔΗΚΟΙΠ στο ισόγειο του Δημαρχείου, τις εργάσιμες ημέρες και ώρες. Λόγω περιορισμένου αριθμού θέσεων θα τηρηθεί σειρά προτεραιότητας.\nΓια περισσότερες πληροφορίες οι ενδιαφερόμενοι μπορούν να απευθύνονται στον ΟΔΗΚΟΙΠ στα τηλέφωνα 2821341628 - 630. Τα μαθήματα θα ξεκινήσουν την Τετάρτη 14 Απριλίου και ώρα 6 μ.μ. στην Αίθουσα Δημοτικού Συμβουλίου του Δήμου Χανίων”..\nΑναρτήθηκε από nikos στις 22:02


Λευτέρης Ελευθερίου: «Μαγκώθηκα και τρόμαξα…» - EnterMessinia.gr\nΛευτέρης Ελευθερίου: «Μαγκώθηκα και τρόμαξα…»\nΤο ραντεβού μας ήταν στο καμαρίνι του στο θέατρο Αλίκη, μία ώρα περίπου πριν το κουδούνι χτυπήσει, για να τον μεταμορφώσει σε Θόδωρα για την παράσταση Μάλιστα, Κύριε Ζαμπέτα!… Ο Λευτέρης Ελευθερίου χορεύει, τραγουδάει και βρίσκεται στο σανίδι για τρεις ώρες, μέχρι να έρθει η ώρα να ανέβει στη μηχανή του και να κατευθυνθεί στο Γυάλινο Μουσικό Θέατρο – Up Stage, τη δεύτερη παράσταση στην οποία συμμετέχει φέτος με τίτλο Με την Όπισθεν. Το πρόγραμμά του είναι πολύ φορτωμένο, όμως έχει πάντα χρόνο για την οικογένειά του. «Με τη σύζυγό μου, Τατιάνα, θέλαμε να μεγαλώσουμε μόνοι μας τα παιδιά μας. Φυσικά μας βοήθησαν τα πεθερικά μου στην αρχή, όμως θέλουμε να είμαστε από πάνω τους full time» λέει.\nΗ επιλογή να κάνει οικογένεια και παιδιά στα 33 του χρόνια ήταν απόλυτα συνειδητή. Σήμερα ο γιος του, Ιάσονας, είναι 6 ετών και η κόρη του Μυρσίνη 4. «Θα μου άρεσε να αποκτήσω μια μεγάλη οικογένεια, με πολλά παιδιά, όμως δεν το επιτρέπει ο χρόνος. Κάθε παιδί θέλει ιδιαίτερη προσοχή. Όταν κάνεις πολλά παιδιά, ειδικά με αυτό το επάγγελμα, το οποίο απαιτεί χρόνο, έχεις τον κίνδυνο να τα μεγαλώνουν άλλοι και μετά να τρέχεις να καλύψεις ένα κενό».\nΗ οικογένειά του ήταν και ο τρόπος να «γειώνεται» όταν μπήκε στη ζωή του η ξαφνική δημοσιότητα μετά τη συμμετοχή του στο σόου Your Face Sounds Familiar 2. «Η αναγνωρισιμότητα επηρέασε τη ζωή μου. Είδα αλλαγή και στο χαρακτήρα μου. Ό,τι έκανα μέχρι τότε δεν είχε την απήχηση που μου έδωσε η τηλεόραση και το σόου. Μέχρι τότε δεν είχα αντιληφθεί και δεν είχα εικόνα για όλη αυτή την αναγνωρισιμότητα, την αγάπη του κόσμου ή ακόμα και τους haters. Μαγκώθηκα και τρόμαξα. Πολλές φορές υπερεκτίμησα και τον εαυτό μου». Όλο αυτό, όπως λέει, τον οδήγησε να κάνει και κάποια λάθη. «Στο επαγγελματικό κομμάτι άνοιξαν πόρτες και επειδή μέχρι τότε ήμουν περισσότερο σε ερασιτεχνικές ομάδες, δεν ήξερα τις απαιτήσεις που έχει μια δουλειά μέσα από την οποία εκτίθεσαι υπερβολικά και στον κόσμο και στους δημοσιογράφους. Δεν ήξερα πώς να το αντιμετωπίσω. Νομίζω ότι στις περιπτώσεις που ένας καλλιτέχνης εκτίθεται και έχει απήχηση πρέπει να κοιτάξει πώς θα βρει ανθρώπους που θα τον υποστηρίξουν. Το λάθος μου ήταν ότι δεν βρήκα ένα μάνατζερ ή που δεν δούλεψα σχετικά με το πώς θα συντηρήσω αυτή την εικόνα. Όμως ήρθε παράλληλα με τη δημιουργία της οικογένειάς μου, οπότε ίσως αυτό με γείωνε» παραδέχεται.\nΈφτιαξε δρόμο στη ζούγκλα για να πάνε τα παιδιά του σχολείο!


Διαβάζοντας την Μαριλίζα\nΔημοσιεύθηκε την 26/11/2012 by 2310net\nΗ πολυαναμενόμενη παρέμβαση της Μαριλίζας Ξενογιαννακοπούλου μέσω της Αυγής δεν προκάλεσε καμία έκπληξη στους υποψιασμένους. Ας δούμε όμως πιο αναλυτικά το άρθρο της:\nΠροφανώς η ΜΞ θλίβεται για το αδιέξοδο. Τι κρίμα που δεν μπορούν να τα βρουν μεταξύ τους για να μας ανακοινώσουν με ποιον τρόπο θα συνεχίζουν να μας κάνουν αυτό που ο σύντροφος της ΜΞ έκανε στη μισή Αθήνα. Πάντως η παραδοχή ότι βρίσκεται σε αδιέξοδο την ώρα που κάθε αστός πολιτικός που σέβεται τον εαυτό του παπαγαλίζει ότι στη δημοκρατία δεν υπάρχουν αδιέξοδα, μάλλον αποδεικνύει ότι το Eurogroup και γενικότερα η ΕΕ δεν είναι και πολύ δημοκρατικά.\nΠοιες είναι όμως οι θλιβερές διαπιστώσεις:\nΠρώτον: Η κυβέρνηση όχι μόνο εγκατέλειψε την επαναδιαπραγμάτευση, αλλά προχώρησε στην ψήφιση των επαχθέστερων μέτρων και παραμέρισε τη Βουλή επιβάλλοντας τις απαράδεκτες Πράξεις Νομοθετικού Περιεχομένου χωρίς να έχει εξασφαλίσει εκ των προτέρων μια στοιχειώδη συμφωνία\n– Γιατί εγκαταλείψατε ρε άχρηστοι την επαναδιαπραγμάτευση; Αυτό είναι πλέον το αίτημα του ΣΥΡΙΖΑ; Αυτός είναι ο πυρήνας της κριτικής στην κυβέρνηση; Και ας πούμε ότι η κυβέρνηση επαναδιαπραγματευόταν το μνημόνιο. Θα πετύχαινε κάτι καλύτερο; Όπως; Αν επαναδιαπραγματευόταν θα ήταν όλα καλά αφού θα είχαμε μια κυβέρνηση που δεν θα είχε εγκαταλείψει την επαναδιαπραγμάτευση;\n– Αν πάλι είχε εξασφαλίσει εκ των προτέρων μια στοιχειώδη συμφωνία θα ήταν όλα καλά; Δεν θα συνέτρεχε ανάγκη κριτικής στην κυβέρνηση επειδή θα είχε συμφωνήσει να πάρει τη δόση ψηφίζοντας τα μέτρα; Αυτό υπονοεί ότι ο πραγματικός στόχος της κυβέρνησης, σύμφωνα με την ΜΞ, θα ήταν αφενός να επαναδιαπραγματευτεί το μνημόνιο (προσοχή, όχι να το ακυρώσει, ούτε να το υπερβεί) και στη συνέχεια να εξασφαλίσει μια δέσμευση ότι θα πάρει τη δόση μόλις ψηφίσει τα απαραίτητα μέτρα. Η Αριστερά στα καλύτερά της…\n«…συνειδητά εγκλωβισμένη στην πολιτική που ενισχύει τον φαύλο κύκλο της ύφεσης»\nΌταν ακούω αυτόν τον φαύλο κύκλο της ύφεσης βγάζω σπυριά. Μιλάμε για την επιτομή της ξύλινης γλώσσας. Επειδή βάζεις τον επιθετικό προσδιορισμό «φαύλος» νομίζεις ότι λες κάτι πολύ σημαντικό. Όχι ρε φίλε/η. Μια παπαριά παπαγαλίζεις, που απλά ο κόσμος την ακούει 500 χιλιάδες φορές τη μέρα και του έχει γίνει συνήθεια χωρίς να την καταλαβαίνει.\nΧωρίς στρατηγική διαπραγμάτευσης για την αναδιάρθρωση του χρέους και αλλαγή πολιτικής, θα ζήσουμε άλλη μια φορά ό,τι έγινε με το PSI. Δέκα μήνες μετά η επανακεφαλαιοποίηση είναι σε εκκρεμότητα, η οικονομία βυθίζεται, η αγορά έχει στεγνώσει και η αυξανόμενη ύφεση ακυρώνει στη πράξη τα όποια οφέλη του «κουρέματος».\nΗ διαπραγμάτευση επανέρχεται. Αυτή τη φορά με στρατηγική. Μαντέψτε, για αναδιάρθρωση του χρέους και αλλαγή πολιτικής. Αυτές οι δύο έννοιες είναι πολύ προσφιλείς στην ΜΞ. Έζησε από κοντά την αλλαγή της πολιτικής ως στενή συνεργάτιδα του «ή αλλάζουμε ή βουλιάζουμε», στενή φίλη του παιδιού της αλλαγής, και από ακόμα πιο κοντά την πρώτη αναδιάρθρωση του χρέους πριν από ένα χρόνο. Γι’ αυτό άλλωστε επιδιώκει να διασώσει στο άρθρο της εκείνη την στρατηγική επιλογή της κυβέρνησης στην οποία μετείχε, γράφοντας για «τα όποια οφέλη του κουρέματος». Ελπίζω να επανέλθει σε επόμενο άρθρο της για να μας αναφέρει δυο τρία από αυτά τα οφέλη γιατί αδυνατώ να τα εντοπίσω μόνος μου.\nΔεύτερον: Μια ευρωπαϊκή συνολική λύση για την κρίση χρέους και την προοπτική της Ευρωζώνης παραμένει ευσεβής πόθος…Η πολιτική διγλωσσία και ανακολουθία, η ιδεοληπτική εμμονή στη νεοφιλελεύθερη πολιτική και η χρονική καθυστέρηση υπονομεύουν τη συνοχή και την προοπτική της Ευρωζώνης.\nΚαι αναρωτιέμαι κι εγώ ο αφελής: Αυτός που πιστεύει σε κάτι το οποίο μετά χαρακτηρίζει ευσεβή πόθο, αυτός που σέρνεται πίσω από δίγλωσσους, ανακόλουθους, ιδεοληπτικά εμμονικούς και βραδυφλεγείς νεοφιλελεύθερους, δεν είναι κομματάκι αυτοκαταστροφικός; Αν πιστέψουμε ότι οι Ευρωπαίοι είναι όντως όλα αυτά που τους καταμαρτυρεί η πρώην υπουργός, τότε αυτός που μένει προσκολλημένος σε αυτούς πως μπορεί να χαρακτηριστεί;\nΤρίτον: Η εξέλιξη στο Ευρωπαϊκό Συμβούλιο αποτυπώνει το στρατηγικό αδιέξοδο της Ε.Ε. και την παραβίαση βασικών ευρωπαϊκών αρχών. Σε περίοδο κρίσης, αντί να λειτουργήσει ο κοινοτικός προϋπολογισμός ως εργαλείο ανάπτυξης, αναδιανομής και κοινωνικής συνοχής, οι δημοσιονομικές προοπτικές για την περίοδο 2014-2020 προτείνεται να συρρικνωθούν δραματικά\nΑν όντως η ΕΕ βρίσκεται σε στρατηγικό αδιέξοδο τότε ποιος ο λόγος να παραμένουμε μέλη της; Επίσης αν περιμένεις από τους νεοφιλελεύθερους, δίγλωσσους και ανακόλουθους ευρωπαίους να λειτουργήσουν με γνώμονα την ανάπτυξη και την αναδιανομή είσαι είτε καθυστερημένος είτε παρανοϊκός. Επίσης αν σε όλη τη διαδρομή της ΕΕ και του ευρώ το μόνο που έχεις να παρατηρήσεις ως αρνητικό είναι ότι αναμένεται να συρρικνωθούν οι δημοσιονομικές προοπτικές μέχρι το 2020 τότε είσαι απλά ένα πολιτικό λάχανο.\nΗ αντίληψη του «καλού παιδιού» που άνευ όρων λαμβάνει μέτρα και στη συνέχεια ζητάει επιβράβευση οδηγεί τη χώρα μας σε συνεχώς δυσμενέστερη θέση και υποκαθιστά τη στρατηγική εξόδου από την κρίση με ένα ατέρμονο αγωνιώδες κυνήγι της επόμενης δόσης\nΤέρμα τα καλά παιδιά. Τώρα θα γίνουμε τα κωλόπαιδα της ευρώπης. Θα βρίζουμε, θα φτύνουμε και θα λέμε ‘ρε’. Ας σταματήσει αυτή η φαρσοκωμωδία με την χώρα μας να παίρνει μέτρα και μετά να ζητάει επιβράβευση. Ας τα πάρει τα μέτρα χωρίς να ζητάει τίποτα. Να δείξουμε λίγο την υπερηφάνεια μας ρε παιδί μου.\nΣήμερα, απαιτείται εναλλακτική πρόταση και αλλαγή πολιτικής. Απαιτείται μακροπρόθεσμη στρατηγική εξόδου από την κρίση και σθεναρή διαπραγμάτευση τόσο για τη χώρα μας όσο και τη συνολική ευρωπαϊκή προοπτική\nΆντε πάλι η διαπραγμάτευση…\nΠάντως η σχιζοφρένεια επανεμφανίζεται. Μην τυχόν και χάσουμε την συνολική ευρωπαϊκή προοπτική. Πως θα γίνει αυτό; Με εναλλακτική πρόταση και αλλαγή πολιτικής. Τι δεν καταλαβαίνεις;\nΌσοι αυτοαναγορεύονται ως οι γνήσιοι και μοναδικοί «ευρωπαϊστές» που επιδιώκουν τη συγκρότηση ενός δήθεν ευρωπαϊκού μετώπου ως μανδύα εγκλωβισμού στον αδιέξοδο μονόδρομο της κρατούσας νεοφιλελεύθερης πολιτικής, αποδυναμώνουν και τελικά υπονομεύουν τόσο τη διαπραγματευτική δύναμη της χώρας μας, όσο και την προοπτική αλλαγής πλεύσης σε ευρωπαϊκό επίπεδο.\nΗ κατακλείδα του κειμένου έχει όλο το ζουμί. Λέει στους παλιούς της συντρόφους: Δεν είστε οι μόνοι ευρωπαϊστές, είμαστε και εμείς. Στην πραγματικότητα εννοεί: δεν είστε οι μόνοι που πρέπει να κάνετε τα πάντα για να διατηρηθεί η ευρωπαϊκή προοπτική, είμαστε και εμείς διατεθειμένοι να κάνουμε ό,τι και εσείς. Δηλαδή να κάνουμε ό,τι πρέπει αρκεί να υποσχεθούμε ότι «οι θυσίες του λαού θα πιάσουν τόπο».\nΕν κατακλείδι, η αρθρογράφος δεν έβγαλε ζουμί. Δεν έγραψε κάτι που να κινήσει το ενδιαφέρον. Θα «πουλούσε» περισσότερο αν έγραφε καμιά ιστορία από την εποχή του ΓΑΠ, αν έδινε στο φιλοθεάμων κοινό ιστορίες κλειδαρότρυπας από το παλιό ΠΑΣΟΚ. Πως γυμναζόταν ο Γιώργος, πως έτρωγε ο Βαγγέλης, πως κουρδίζαν τον Παπαδήμο. Δίπλα τους ήταν τόσο καιρό, κάτι θα είχε να μας πει. Αναμένοντας το επόμενο χτύπημα της συντρόφισσας ΜΞ, έχουμε όλο τον καιρό να θλιβόμαστε για την κατάντια της ιστορικής Αυγής…\nΠροηγούμενο άρθρο ΠΑΟΚ-Ολυμπιακός (preview)\nΕπόμενο άρθρο Η νέα Βάρκιζα\nOne thought on “Διαβάζοντας την Μαριλίζα”\nΠαράθεμα: Η νέα Βάρκιζα « 2310net


Δημοσκόπηση με τα καλύτερα videogames του 2018 - CorePcSystems\nYou are here: Home1 / Νέα2 / Gaming3 / Δημοσκόπηση με τα καλύτερα videogames του 2018...\nΒάλαμε κάτω τα παιχνίδια που είδαμε κατά τη διάρκεια των 12 προηγούμενων μηνών με στόχο –τι άλλο- να ξεχωρίσουμε τα καλύτερα ή αν προτιμάτε εκείνα που μας άρεσαν περισσότερο. Η δουλειά μας κάθε άλλο παρά εύκολη ήταν καθώς στην προσπάθειά μας να καταλήξουμε στο top5 της κάθε κατηγορίας, αναγκαστήκαμε με βαριά καρδιά να αφήσουμε πολλούς εξαίρετους τίτλους εκτός. Μοναδική εξαίρεση η κατηγορία για την καλύτερη αποκλειστικότητα του Xbox όπου και δεν ήταν δυνατή η συμπλήρωση πεντάδας…\nΠαραλίγο πρώτα: Ashen, Grim Dawn\nΤα city building/management παιχνίδια δεν αποτελούν ακριβώς καινούριο κόνσεπτ. Κι όμως, το Frostpunk βρίσκει τον τρόπο να επαναπροσδιορίζει το αντικείμενο του είδους φρεσκάροντάς το, παρουσιάζοντάς μας μια τελείως πρωτότυπη εμπειρία. Οι προκλήσεις που θέτει στον παίκτη έχουν τον τρόπο να τον κρατούν διαρκώς σε εγρήγορση, υποχρεώνοντάς τον να επιζητήσει την ανάπτυξη της κοινότητάς του σε κάθε τομέα. Με τους διαθέσιμους πόρους να είναι ελάχιστοι και το κρύο να μην αστειεύεται, το Frostpunk αποτελεί την πλέον πολυσύνθετη πρόταση του είδους του –και μάλιστα δίχως να αναλώνεται σε αχρείαστο micromanagement. Αν το σύστημά σας αντέχει, θα σας ανταμείψει και με πανέμορφα γραφικά, προσεγμένα μέχρι τελευταίας λεπτομέρειας.\nΠαραλίγο πρώτα: Spyro Reignited Trilogy, Mega Man X Legacy Collection 1+2, Street Fighter: 30th Anniversary Edition, SEGA Genesis Classics\nΔύσκολα θα βρεθεί άλλο ΑΑΑ franchise με τόσο προβληματικό λανσάρισμα όσο το Fallout 76. Εν ολίγοις, ό,τι μπορούσε να έχει πάει στραβά για τη Bethesda στο λανσάρισμα του νέου της online τίτλου πήγε: το gameplay“έμπαζε” από χίλιες πλευρές, ο κόσμος ήταν απογοητευτικά άδειος, τα γραφικά μέτρια, η δράση ανύπαρκτη, η αλληλεπίδραση μεταξύ των παικτών προβληματική, οι πωλήσεις τραγικές, το κόστος των in–gameαντικειμένων δυσανάλογα υψηλό, ενώ ακόμα κι η Collector’s διέφερε σε σχέση με τις προωθητικές φωτογραφίες. Οι φήμες για επί πληρωμή boosts δε βοήθησαν καθόλου την όλη κατάσταση με τη Bethesdaνα δηλώνει πως θα συνεχίσει να το υποστηρίζει αλλά στην πραγματικότητα το Fallout 76 να είναι ήδη νεκρό.\nΤο 2018 ήταν η χρονιά κατά την οποία η Sony θέρισε όσα είχε σπείρει στις E3 του 2016 και του 2017. Το PS4 κυριάρχησε φέτος, σημειώνοντας περισσότερες από 12 εκατ. πωλήσεις (ήταν στις 73,6 εκατ. τον Δεκέμβριο του 2017 και ξεπέρασε τις 85 εκατ. τον Οκτώβριο) και διευρύνοντας ακόμα περισσότερο τη διαφορά του από τους διώκτες του. Η τιμή του επέσε ακόμα και κάτω από το όριο των 200€ ενώ ανοδική ήταν και η πορεία του PS Plus που μέσα στο 2018 είδε τα μέλη του να αυξάνονται κατά 10% περίπου στα 34,3 εκατ. (τιμή Σεπτεμβρίου). Διαθέτοντας τις περισσότερες αποκλειστικότητες στη λίστα των καλύτερων τίτλων ανεξαρτήτως format, το PS4 δεν άφησε φέτος κανένα περιθώριο στους… απέναντι.\nTags: 2018, poll, videogames


Το τέλος μιας πολιτισμικής σταθεράς – Οι πρώην αποικιοκράτες σε απόγνωση - slpress.gr\nΤο τέλος μιας πολιτισμικής σταθεράς – Οι πρώην αποικιοκράτες σε απόγνωση\nΓια το λόγο αυτό, στον καιρό των διαφωτιστών, η ιατρική κατείχε περίοπτη θέση. Για το λόγο αυτό, τα κράτη και οι ηγεμόνες της εποχής, “φωτισμένοι” ή μη, επένδυσαν πολλά σε μέτρα πρόληψης και υγιεινής. Η πρόοδος ήταν βασανιστικά αργή, έδωσε πραγματικούς καρπούς στα πρόθυρα σχεδόν του εκρηκτικού 19ου αιώνα. Όταν, ακριβώς, οι πρώτες νίκες ενάντια στην ασθένεια και την επιδημία, επέτρεψαν την καπιταλιστική έκρηξη διαμέσου της βιομηχανικής επανάστασης.\nΣε καμία άλλη γεωγραφική ζώνη, σε καμία άλλη ήπειρο της Γης το θανατικό από την πανδημία δεν είχε πάρει τέτοιες διαστάσεις. Στην Ασία η Κίνα, που πρώτη δέχθηκε την επίθεση του ιού είχε 3 θανάτους στο εκατομμύριο των κατοίκων της, η Ινδία λιγότερο από 1, το Ιράν που χτυπήθηκε άσχημα από την ασθένεια 72, η Τουρκία 38. Στην Αφρική οι “συνήθεις ύποπτοι” έχουν αμελητέο ποσοστό θανάτων, η Αίγυπτος 4, η Αλγερία 10, η Νότια Αφρική 2. Στην Λατινική Αμερική ο σκληρά δοκιμαζόμενος Ισημερινός έχει 52, η Βραζιλία 26, η πολιορκημένη Βενεζουέλα 0,4, και η αποκλεισμένη Κούβα 5.\nΕτικέτες αποικιοκράτες Γιώργος Μαργαρίτης Δύση καπιταλισμός πανδημία


H φετινή ΑΕΚ χτίζεται από τον… Ντίνο Διαμαντόπουλο | Yellow Radio\nΑρχική/Ποδόσφαιρο/H φετινή ΑΕΚ χτίζεται από τον… Ντίνο Διαμαντόπουλο\nH φετινή ΑΕΚ χτίζεται από τον… Ντίνο Διαμαντόπουλο\nH φετινή ΑΕΚ χτίζεται από τον... Ντίνο Διαμαντόπουλο\nΈνας παλιός γνώριμος του Άρη έχει αναλάβει τον καταρτισμό της ΑΕΚ της επόμενης αγωνιστικής περιόδου.\nΟ λόγος για τον Ντίνο Διαμαντόπουλο, τον οποίο γνωρίσαμε στο Κλεάνθης Βικελίδης ως τεχνικό διευθυντή των κιτρινόμαυρων για ένα διάστημα περίπου 12 μηνών.\nΠλέον, ο Διαμαντόπουλος έχει εξελιχτεί στον προνομιακό συνομιλητή του Δημήτρη Μελισσανίδη και της διοίκησης της ΑΕΚ. Mπορεί να μην έγινε τεχνικός διευθυντής της Ένωσης όπως αναμενόταν, αλλά είναι αυτός ο οποίος κρύβεται πίσω από την προώθηση του Βλάνταν Μιλόγεβιτς στην Αθηναϊκή ομάδα, με τον Σέρβο εν τέλει να αντικαθιστά τον Μανόλο Χιμένεθ.\nΟ Ντίνος Διαμαντόπουλος ήταν παρών στο ραντεβού του προηγούμενου Σαββάτου ανάμεσα στον Μιλόγεβιτς, τον Μελισσανίδη και τον εκτελεστικό διευθυντή της ΑΕΚ, Γιάννη Παπαδημητρίου. Εκεί που έκλεισε η συμφωνία με τον νέο προπονητή της ομάδας.\nΟ Διαμαντόπουλος έχει πάρει επ’ ώμου και τα μεταγραφικά της ΑΕΚ. Μαζί με τον Ζήση Βρύζα προτείνουν ονόματα ή διερευνούν παίκτες που τους ζητά ο Μιλόγεβιτς και οι υπόλοιποι στην Ένωση. Απ’ ότι φαίνεται, από τα χέρια του Διαμαντόπουλου θα περάσουν οι φετινές μεταγραφές της ομάδας του Δημήτρη Μελισσανίδη.\nΝτάτκοβιτς: «Είμαι παίκτης του Άρη, περιμένω τις συζητήσεις με την Καρταχένα»


WATER-POLO.GR | Η ΥΔΑΤΟΣΦΑΙΡΙΣΗ ΣΤΗΝ ΕΛΛΑΔΑ - Α1 Γυναικών\nΚεντρική Ειδήσεις Α1 Γυναικών\nΣήμερα ο Τελικός των Τελικών (Γ)\nΣήμερα θα διεξαχθεί στο κολυμβητήριο της Βουλιαγμένης στις 18.00 ο πέμπτος τελικός των Play Offs της Α1 Γυναικών που θα κρίνει ποια ομάδα θα κατακτήσει το τίτλο.\nΑπό αγωνιστικής πλευράς και οι δυο ομάδες είναι πλήρεις και έτοιμες για το μεγάλο αυτό αγώνα. Στον Ολυμπιακό θα επιστρέψει η Τομάσκοβιτς που έκτισε τη ποινή της μιας αγωνιστικής για το αντιαθλητικό χτύπημα στον προηγούμενο αγώνα που έγινε στο Λαιμό, ενώ η Μαυρέλου θα δώσει κανονικά το παρών παρά τον τραυματισμό στη μύτη.\nΣτον πάγκο της Βουλιαγμένης δεν θα είναι η Αλεξία Καμμένου που δέχθηκε τη κόκκινη κάρτα λίγα δευτερόλεπτα πριν τη λήξη του προηγούμενου τελικού στον Πειραιά. Η Ελληνίδα τεχνικός θεωρεί άδικη την αποβολή της και δηλώνει ότι παρόλα αυτά το πρωτάθλημα θα το κατακτήσει η Βουλιαγμένη.\nΓια το σημαντικό αγώνα έκαναν δηλώσεις η αρχηγός της Βουλιαγμένης Άντι Μελιδώνη και η παίκτρια του Ολυμπιακού Μαρία Μπαλωμενάκη.\nΟλυμπιακός - Βουλιαγμένη 10-6 (Γ)\nΟ Ολυμπιακός πήρε τη νίκη στο τέταρτο τελικό των Play Offs της Α1 Γυναικών στο κολυμβητήριο του Πειραιά, νίκησε τη Βουλιαγμένη με 10-6, ισοφάρισε σε 2-2 τις νίκες και πλέον ο τίτλος θα κριθεί στο πέμπτο και τελευταίο τελικό που θα γίνει τη Τετάρτη 20 Μαΐου στις 18.00 στο κολυμβητήριο του Λαιμού.\nΌλα πλέον είναι ανοικτά και στο παιχνίδι της Τετάρτης και οι δυο ομάδες έχουν τις ίδιες πιθανότητες να κατακτήσουν τη νίκη. Οι λεπτομέρειες θα κρίνουν τη πρωταθλήτρια, όποια ομάδα έχει τη ψυχή, την αντοχή και τη τύχη βέβαια, θα κατακτήσει το τίτλο.\nΑυτό βέβαια είναι πολύ καλό για το γυναικείο πόλο, γιατί ο ανταγωνισμός κάνει τις ομάδες καλύτερες, ανεβάζοντας το επίπεδο.\nΗ Βουλιαγμένη διεκδικεί τον ένατο τίτλο και ο Ολυμπιακός το τρίτο του.\nΟ Εθνικός κατέκτησε τη Τρίτη Θέση (Γ)\nΟ Εθνικός πέτυχε τη τρίτη του κατά σειρά νίκη και έβαλε τέλος στη μάχη της τελικής φάσης των Play Offs για τη τρίτη θέση. Οι κυανόλευκες νίκησαν απόψε στον Πειραιά τη ΝΕΠ με 16-9, έκαναν το 3-0 στις νίκες και πήραν τη τρίτη θέση στη τελική βαθμολογία της Α1 Γυναικών, ανεβαίνοντας ένα σκαλί σε σχέση με πέρσι που είχαν βρεθεί στη τέταρτη θέση.\nΗ ΝΕ Πατρών του Γιώργου Κακουλίδη κατέλαβε τη τέταρτη θέση της τελικής βαθμολογίας κάνοντας και αυτή ένα βήμα προς τα επάνω σε σχέση με τη πέμπτη θέση που κατέλαβε την προηγούμενη χρονιά.\nΒουλιαγμένη - Ολυμπιακός 7-6 (Γ)\nΗ Βουλιαγμένη απέκτησε ξανά το προβάδισμα στη κατάκτηση του τίτλου έπειτα από τη σημερινή της νίκη σ' ένα συναρπαστικό αγώνα στον τρίτο τελικό των Play Offs της Α1 Γυναικών που έγινε στο κολυμβητήριο του Λαιμού.\nΟι παίκτριες της Αλεξία Καμμένου νίκησαν με 7-6 τον Ολυμπιακό, κάνοντας το 2-1 στις νίκες και θέλουν ακόμα μια νίκη για να κατακτήσουν το πρωτάθλημα.\nΝΕΠ - Εθνικός 6-12 (Γ)\nΟ Εθνικός έφτασε στις δυο νίκες στους τελικούς των Play Offs της Α1 Γυναικών για τη τρίτη θέση και βρίσκεται ένα βήμα πριν τη κατάκτησή της. Νίκησε στη Πάτρα εύκολα τη ΝΕΠ με 12-6 και θα έχει τη δυνατότητα το Σάββατο στον Πειραιά να πάρει τη τρίτη νίκη που θα τον φέρει στη τρίτη θέση.\nΟι παίκτριες του Εθνικού πήραν στη Πάτρα από την αρχή το προβάδισμα στο σκορ (3-1 στη πρώτη περίοδο) και το διατήρησαν μέχρι το τέλος αυξάνοντας σημαντικά τη διαφορά στις δυο τελευταίες περιόδους.\nΟλυμπιακός - Βουλιαγμένη 7-6 (Γ)\nΟ Ολυμπιακός νίκησε απόψε τις πρωταθλήτριες Ευρώπης στον δεύτερο αγώνα των τελικών των Play Offs της Α1 Γυναικών με 7-6 και ισοφάρισε σε 1-1 τις νίκες στη μάχη για τη κατάκτηση του τίτλου.\nΟι παίκτριες του Χάρη Παυλίδη κατάφεραν από την αρχή να πάρουν το προβάδισμα στο σκορ 2-1 στη πρώτη περίοδο και 3-2 στο ημίχρονο. Στη τελευταία περίοδο οι ερυθρόλευκες κατάφεραν να προηγηθούν με 6-2 καθώς κατάφεραν να εξουδετερώσουν την επίθεση των αντιπάλων τους. Στη συνέχεια οι παίκτριες της Αλεξίας Καμμένου προσπάθησαν να γυρίσουν το παιχνίδι και κατάφεραν να ισοφαρίσουν σε 6-6, όμως οι παίκτριες του Ολυμπιακού με γκολ στον παίκτη παραπάνω έκαναν το σκορ 7-6, υποχρεώνοντας τις αντιπάλους τους στη δεύτερη τους ήττα τη φετινή περίοδο.\nΗ επόμενη συνάντηση των δυο ομάδων θα γίνει το Σάββατο 16 Μαΐου στο κολυμβητήριο του Λαιμού στις 13.00.\nΕθνικός - ΝΕ Πατρών 12-10 (Γ)\nΟ Εθνικός νίκησε στον πρώτο αγώνα της τελικής φάσης των Play Offs για τη τρίτη θέση τη ΝΕΠ με 12-10 και απόκτησε προβάδισμα στη μάχη για τη τρίτη θέση. Και οι δυο ομάδες έχουν εξασφαλίσει τη συμμετοχή τους στο Len Trophy, έτσι στα παιχνίδια αυτά το μόνο ενδιαφέρον που υπάρχει είναι η κατάκτηση της τρίτης θέση για θέμα γοήτρου.\nΟι κυανόλευκες παίκτριες προηγήθηκαν στο ημίχρονο με 8-2, στη συνέχεια μείωσαν το ρυθμό τους δίνοντας τη δυνατότητα στις παίκτριες της ΝΕΠ να μειώσουν τη διαφορά.\nΒουλιαγμένη - Ολυμπιακός 6-4 (Γ)\nΤο πρώτο βήμα για τη κατάκτηση του τίτλου έκανε η Βουλιαγμένη, νίκησε στον πρώτο τελικό των Play Offs της Α1 Γυναικών τον Ολυμπιακό με 6-4.\nΟι παίκτριες του Χάρη Παυλίδη αντιστάθηκαν απέναντι στις Πρωταθλήτριες Ευρώπης και κατάφεραν μέχρι το τρίτο οκτάλεπτο να είναι μέσα στο παιχνίδι.\nΣε εκείνο το σημείο όμως οι παίκτριες της Αλεξίας Καμμένου βελτίωσαν την απόδοσή τους, έκαναν ένα επιμέρους 2-0 με τις Χρυσικοπούλου και Μελιδώνη και έφτασαν στη νίκη.\nΤο επόμενο «ραντεβού» των δύο ομάδων είναι προγραμματισμένο για την Πέμπτη στο «Εθνικό κολυμβητήριο Πειραιά». Εκεί η ομάδα μας θα παλέψει για το 2-0 ώστε να χρειάζεται στη συνέχεια μία νίκη (το Σάββατο στον Λαιμό) για να πάρει το Πρωτάθλημα.\nΠρόγραμμα Τελικής Φάσης Play Offs A1 Γυναικών 2009\nΑύριο Τρίτη 12 Μαΐου ξεκινά η τελική φάση των Play Offs της Α1 Γυναικών, όπου Βουλιαγμένη και Ολυμπιακός θα διεκδικήσουν τον τίτλο της πρωταθλήτριας ομάδας στην Ελλάδα. Η ομάδα που θα καταφέρει να πάρει τρεις νίκες θα κατακτήσει το τίτλο.\nΠαράλληλα Εθνικός και ΝΕ Πατρών θα διεκδικήσουν τη τρίτη θέση και η οποία θα κριθεί και αυτή στις τρεις νίκες. Βουλιαγμένη και Εθνικός έχουν το πλεονέκτημα της έδρας.\nΟ Ολυμπιακός πέρασε στα τελικά των Play Offs (Γ)\nΠέμπτος ο Ηρακλής (Γ)\nΠέρασε η Βουλιαγμένη στα Τελικά (Γ)\nΙσοφάρισε ο Ολυμπιακός (Γ)\nΠρώτο βήμα για Βουλιαγμένη και Εθνικό\nΠρόγραμμα Β' Φάσης Play Offs Α1 Γυναικών 2009\nΠέρασαν στη Β' Φάση των Play Offs Εθνικός και ΝΕΠ\nΝίκες για ΝΕΠ και Εθνικό στα Play Offs της Α1 Γυναικών\nΠρόγραμμα Α' Φάσης Play-offs Α1 Γυναικών 2009\nΑποτελέσματα 14ης Αγωνιστικής Α1 Γυναικών 2008-2009\nΑποτελέσματα 1 - 19 από 142


Νέες αποκαλύψεις για το «μεγάλο φαγοπότι» στον ΟΑΣΘ προανήγγειλε ο Στ. Παππάς :: left.gr\n10:53 | 13.02.2019\n«Εμείς αυτό που κάνουμε είναι αποτυπώσουμε με τη μεγαλύτερη δυνατή ακρίβεια την πραγματικότητα και να βοηθήσουμε να αποδοθεί πίσω ότι έχει παρθεί καταχρηστικά από το Δημόσιο από τη λεγόμενη ιδιωτική επιχείρηση» είπε χαρακτηριστικά ο Στέλιος Παππάς.\nΝέες αποκαλύψεις για το μεγάλο «φαγοπότι» στον ΟΑΣΘ προανήγγειλε ο πρόεδρος του Οργανισμού Στέλιος Παππάς.\nΜιλώντας σήμερα στην εκπομπή «Ορθά – Κοφτά» του ραδιοφωνικού σταθμού στο Κόκκινο ο κ. Παππάς αναφέρθηκε στην έρευνα που διεξάγεται από τον εισαγγελέα διαφθοράς Θεσσαλονίκης και τα μέχρι στιγμής ευρήματα που βρίσκονται στο μικροσκόπιο της Δικαιοσύνης.\nΟ πρόεδρος του ΟΑΣΘ αναφέρθηκε στον άδειο αποθεματικό λογαριασμό στον οποίο έπρεπε να υπάρχουν 48 εκατ. ευρώ αλλά βρέθηκαν μόλις 614 ευρώ (!) αλλά και στην κατασπατάληση δημόσιου χρήματος από τις προηγούμενες διοικήσεις του ΟΑΣΘ.\n«Αυτά που έρχονται στη δημοσιότητα είναι μόνο ένα μικρό μέρος από αυτά που συνέβαιναν. Αρκεί να σας πω ότι στο δωδεκάμηνο εμείς χρειαστήκαμε 105 εκατ. ενώ οι άλλοι είχαν προϋπολογισμούς της τάξεως των 200 εκατ ευρώ» είπε χαρακτηριστικά και πρόσθεσε: «Εγώ έχω χάσει την αίσθηση του χρήματος. Όταν μιλάνε για 500 χιλιάδες, ένα εκατομμύριο λέω «άστα αυτά ψιλά είναι».\n«Θράσος από τον Κυριάκο Μητσοτάκη»\nΜάλιστα ο πρόεδρος του ΟΑΣΘ έκανε λόγο για θράσος από τον αρχηγό της αξιωματικής αντιπολίτευσης Κυριάκο Μητσοτάκη. «Είναι αυτός που υπέγραψε να δοθεί έκτακτη χρηματοδότηση πάνω από 300 εκατ. ευρώ στον ΟΑΣΘ και έχει το θράσος να μας επιτεθεί» είπε χαρακτηριστικά.\nΟ Στέλιος Παππάς μάλιστα σημείωσε ότι το επόμενο διάστημα θα δούνε το φως της δημοσιότητες νέα ευρήματα για το μεγάλο φαγοπότι που είχε στηθεί στον «ιδιωτικό» ΟΑΣΘ.\n«Κάντε λίγο υπομονή και θα δείτε την ευφυΐα που είχαν όσοι θέλανε να κάνουνε λοβιτούρες σε αυτό τον Οργανισμό. Σε περίπου δέκα ημέρες θα δημοσιοποιηθούν τα στοιχεία» είπε ο κ. Παππάς ενώ σχετικά με τα στοιχεία που υπάρχουν για τα πεπραγμένα των προηγούμενων διοικήσεων του ΟΑΣΘ είπε με νόημα: «Από τον ΟΑΣΘ έχουν διαφύγει και διάφορες κούτες».\nΓια τη συμφωνία με τα ΚΤΕΛ\nΣε σχετική ερώτηση σχετικά με τη συμφωνία που προβλέπεται να γίνει με τα ΚΤΕΛ ώστε να παραχωρηθούν έξι γραμμές του ΟΑΣΘ ο κ. Παππάς τόνισε ότι «βρίσκεται στο τελικό στάδιο» επισημαίνοντας ότι «πρέπει να συμφωνήσουμε όλοι ότι δεν θα υπάρχει κρατικοδίαιτη δραστηριότητα και τα ΚΤΕΛ θα αναλάβουν επιχειρηματικό ρίσκο».


Lenovo Tab M7 TB-7305X 7.0 1GB+16GB LTE Onyx Black - DigiShark\nΑρχική σελίδαTabletLenovo Tab M7 TB-7305X 7.0 1GB+16GB LTE Onyx Black\nΤο Lenovo™ Tab M7 είναι ένα tablet που θα κρατήσει τα μάτια σας συνέχεια ανοικτά. Είναι εκπληκτικά σχεδιασμένο με μεταλλικό πίσω κάλυμμα σε ποσοστό 90%. Το Tab M7 είναι κατασκευασμένο με τέτοια τρόπο ώστε να είναι άνετο στην λαβή. Κάθε λεπτομέρεια είναι εκλεπτυσμένη για να σας κάνει να είστε υπερήφανοι και να το δείχνετε στους άλλους με θαυμασμό. Εκτός από όλα τα παραπάνω το Tab M7 διαθέτει μία ακαταμάχητη φωτεινή οθόνη η οποία αποδίδει εντυπωσιακά φωτεινά χρώματα.Τέλος είναι βελτιστοποιημένο για το Android Pie και είναι το ιδανικό tablet για προβολή video και γρήγορο σερφάρισμα.\nΤύπος πάνελ 5-point Multi-touch 350nits\nΤύπος CPU MediaTek MT8765\nΑσύρματες Wi-Fi, Bluetooth 4.2, 4G-LTE. GPS\nΛειτουργικό Σύστημα Android™ Pie\nΧρόνος Λειτουργίας έως 2 εβδομάδες (Stand By) έως 10 ώρες (Video Playback)


Αύρα - Tales dot gr\nΨαχνόμασταν εκείνη την εποχή με την Εκδίκηση της Γυφτιάς που ήταν στα πολύ πάνω της, αλλά και με την pank σκηνή όπως τους Clash, όταν ξαφνικά το τραγούδι ακούστηκε σαν ένα διαφορετικό “θρόισμα” στο συνήθη μουρμουρητό των ερτζιανών. Κάπου εκεί στις αρχές του ’90 με το ιδιωτικό ραδιόφωνο η “Αύρα” ακουγόταν συχνά πυκνά, χωρίς πολλές αναφορές στον δημιουργό της. Δεν είχα ποτέ συνειδητοποιήσει ποιος έγραψε το τραγούδι, μέχρι την έλευση του διαδικτύου, του You Tube και των ανεξάρτητων blog. Τότε έμαθα για τον Δημήτρη Παναγόπουλο και την διπλή καριέρα του, την καλλιτεχνική και την επιστημονική. Οι πληροφορίες από τις πηγές λένε λοιπόν για έναν ανεξάρτητο ρόκερ που έκανε μόνος του την παραγωγή του LP “Ασταθής Ισορροπία” , κάπου το 1986 και μετά πήγε…φαντάρος. Αργότερα έγινε λέκτορας Βιοφυσικής, αλλά αυτό δεν είναι το θέμα μας σήμερα, καθώς μπορείτε να το μελετήσετε στους συνδέσμους που σας παραθέτουμε. Εκεί μπορείτε να διαβάσετε και ένα θαυμάσιο άρθρο που προχωράει σε λεπτομέρειες σχετικά με την τεχνική, κιθαριστική, ερμηνεία του τραγουδιού.\nΑπό το LP εκείνο, άντεξε στον χρόνο το σημερινό μας τραγούδι, που έχει πράγματι απλότητα και κομψότητα. Μιλάει μάλλον για τον πρωινό αποχαιρετισμό δύο εραστών και τα δυνατά σημεία του είναι η λιτή ερμηνεία και ο καθαρός στίχος.\nΟ Δημήτρης Παναγόπουλος έκανε και άλλες δουλειές, καμιά όμως από αυτές δεν έφτασε ποτέ την δημοφιλία του σημερινού μας τραγουδιού. Οι σκόρπιες πηγές από το διαδίκτυο λένε πως ακόμα και σήμερα κάνει την καλλιτεχνική επιμέλεια σε γνωστό bar της Αθήνας. Ευρύτερα γνωστή έγινε και η αντιδικία του με τον γνωστό τραγουδιστή Δημήτρη Χατζηγιάννη, στον οποίο, σύμφωνα με τις πηγές, άσκηση μήνυση που εκδικάσθηκε και την κέρδισε. Το κατηγορητήριο έλεγε πως ο Μιχάλης Χατζηγιάννης πήρε την μελωδία από την Αύρα και την χρησιμοποίησε σε δική του δημιουργία. Δείτε παρακάτω το τραγούδι της αντιδικίας\nΑλλά τίποτα από αυτά ας μην απασχολήσει πιο πολύ. Οι καλλιτέχνες είναι και αυτοί άνθρωποι και έχουν ανθρώπινες αδυναμίες. Η τέχνη είναι που τους ανυψώνει και τους δίνει κάποτε κάποτε το δικαίωμα στην αθανασία. Ας απολαύσουμε το μικρό αυτό αριστούργημα.\n← Ανήκομεν εις τη Δύσιν\nΑύρα – Οι στίχοι του τραγουδιού →\n2 comments for “Αύρα”\nπολυ καλο παλιο και αγαπημενο\nΤα σχόλια καθυστερούν καμιά φορά να εμφανιστούν γιατί τα εγκρίνω πρώτα. Λόγω του spamming έρχονται διάφορα άσχετα….Θα συμφωνήσω για το τραγούδι.


Εορτολόγιο: Ποιοι γιορτάζουν σήμερα 15 Ιανουαρίου 2022 | ΕΚΚΛΗΣΙΑ | thepressroom.gr\n14/01/22 - 21:50\nΕνημερώθηκε: 14/01/22 - 21:54\nΕορτολόγιο - Βίοι Αγίων: Σήμερα, 15 Ιανουαρίου η Εκκλησία μας τιμά Μαρτύρων Ελένης, Ελπιδίου, Δάνακτος και Πανσοφίου. Οσίων Παύλου του Θηβαίου και Ιωάννου του «Καλυβίτου» . Γερασίμου Παλλαδά, πατριάρχου Αλεξανδρείας.\nΆγιος Γεράσιμος Παλλαδάς\nΟ Γεράσιμος Παλλαδάς γεννήθηκε μεταξύ των ετών 1625 και του 1633 στον Σκυλλούντα Πεδιάδος Κρήτης και ήταν γιος του πρωτοπρεσβύτερου Θεοδώρου. Σπούδασε στην Κέρκυρα και στην Βενετία, στην οποία τότε ανήκε το Ηράκλειο, ελληνικά, λατινικά και εβραϊκά. Ενώ βρισκόταν στην Βενετία (1669), το Ηράκλειο έπεσε στους Οθωμανούς Τούρκους μετά από μακρά πολιορκία και ο πατέρας του πέθανε. Ο Γεράσιμος πήγε στην Πελοπόννησο, όπου είχαν καταφύγει πολλοί Κρητικοί, και εργάστηκε ως δάσκαλος. Κατόπιν μετακόμισε στην Καστοριά, όπου άρχισε να εργάζεται ως δάσκαλος και ιεροκήρυκας στην τοπική επισκοπή που τότε ήταν μέρος της Αρχιεπισκοπής Οχρίδας. Το 1677 εξελέγη Μητροπολίτης Καστοριάς και το 1686 παύθηκε από την Ιερά Σύνοδο της Αρχιεπισκοπής Αχρίδα. Τον Μάιο του 1686 του δόθηκε επιτροπικώς η Μητρόπολη Αδριανουπόλεως.\nΤο 1688, ο Πατριάρχης Αλεξανδρείας Παρθένιος Α΄ σκοτώθηκε σε σεισμό στην Σμύρνη και διάδοχός του εξελέγη ο Γεράσιμος. Κατά την Πατριαρχία του έκανε κάποιες αλλαγές στην Επίκληση της Θείας Λειτουργίας, θέμα για το οποίο ήρθε σε σύγκρουση με τον Οικουμενικό Πατριάρχη Γαβριήλ Γ΄. Εργάσθηκε για την επίλυση του χρονίζοντος σιναϊτικού προβλήματος και συνέταξε κανονισμό για το πτωχοκομείο της μονής Αγίου Γεωργίου Καΐρου. Είχε πλούσια αλληλογραφία με προσωπικότητες της εποχής του, όπως τον Μέγα Πέτρο της Ρωσίας, τον Πάπα Ρώμης Κλήμεντα ΙΑ΄, την Εκκλησία της Κύπρου και της Κρήτης[.\nΉταν αξιόλογος συγγραφέας και πολλά θεολογικά, υμνογραφικά, φιλοσοφικά και φιλολογικά έργα του σώζονται μέχρι σήμερα. Ο μοναχός Καισάριος Δαπόντες ο Ξηροποταμηνός αναφέρει για τον Γεράσιμο Παλλαδά:«Ανήρ σοφώτατος και αγιώτατος, θεολόγος, φιλόσοφος, ανιχνευτής του βάθους των θείων Γραφών, δαημονέστατος της ελληνικής, εβραϊκής και λατινικής γλώσσης εχρημάτισε…».Στις 7 Μαΐου 2003, η Ιερά Σύνοδος του Πατριαρχείου της Μόσχας τον ανακήρυξε άγιο.\nΕΟΡΤΟΛΟΓΙΟ 15 ΙΑΝΟΥΑΡΙΟΥ


Comicdom Files: The Dark Phoenix Saga - Comicdom\nUncanny X-Men #129-138 WriterChris Claremont\tPencillerJohn Byrne\tColoristsGlynis Wein, Bob Sharen\tEditorsRoger Stern, Louise Simonson, Jim Salicrup\tPublisherMarvel Comics\nΣόλωνας Παπαγεωργίου February 24th, 2019 08:00\nBob Sharen, Chris Claremont, Glynis Wein, Jim Salicrup, John Byrne, Louise Simonson, Marvel Comics, Roger Stern\nΜετά από μία βίαιη μάχη με τον Proteus, οι X-Men αποφασίζουν να μείνουν για λίγο εκτός δράσης. Η ηρεμία, όμως, είναι ένα δώρο το οποίο δεν προορίζεται για αυτούς, καθώς η Jean Grey σύντομα θα βρεθεί στο στόχαστρο του Mastermind και του Hellfire Club, που θα επιχειρήσουν να την χειραγωγήσουν και να την πάρουν με το μέρος τους. Μετά από πολλά ψυχολογικά βασανιστήρια, οι κακοί θα “ξεκλειδώσουν” την Dark Phoenix, μία διεστραμμένη πλευρά της Jean που πεινάει για καταστροφή.\nΟι X-Men των Claremont και Byrne λειτουργούν τόσο καλά, επειδή κάθε χαρακτήρας είναι ξεχωριστός. Έχουμε τον Cyclops, ο οποίος δεν είναι ο μανιακός εξτρεμιστής που είναι σήμερα, αλλά ο μεγάλος αδερφός για κάθε μέλος της ομάδας. Έχουμε την Jean, που έχει καλές προθέσεις, αλλά βαθιά μέσα της ξέρει ότι είναι μια ατομική βόμβα έτοιμη να σκάσει, καθώς δε μπορεί να ελέγξει την δύναμη που κρύβει μέσα της. Έχουμε τον Wolverine, που είναι άνθρωπος της δράσης και πιο σκληρός από τους υπόλοιπους, την Storm, την μητρική φιγούρα για τα νεώτερα μέλη, τον Professor X, που πλέον είναι γεμάτος αμφιβολίες… Όλοι είναι γραμμένοι, ώστε να συμπληρώνουν ο ένας τον άλλον. Κανένας δεν είναι βαρετός ή μονοδιάστατος, όλοι έχουν μια θέση στην πλοκή.\nΠάνω από όλα, όμως, η ιστορία είναι σπουδαία, επειδή ο Claremont γνωρίζει την πεμπτουσία των X-Men, αυτό που τους κάνει τόσο διαφορετικούς από κάθε άλλο ήρωα της Marvel. Πρωτίστως, δεν είναι μια ομάδα από superheroes, αλλά μια οικογένεια ανθρώπων που τους έχει απορρίψει η κοινωνία και προσπαθούν, ο ένας δίπλα στον άλλο, να επιβιώσουν. Σε αντίθεση με τους σημερινούς X-Men, οι παλιοί αυτοαποκαλούνταν “αδέρφια” μεταξύ τους, ενώ παράλληλα σκέφτονταν, αλλά και έπρατταν, με ιδιαίτερη αγάπη και φροντίδα προς κάθε μέλος του γκρουπ.\nΑυτό είναι που κάνει και την παρούσα ιστορία τόσο δραματική. Όταν η Jean τα χάνει και γίνεται εχθρός τους, κάθε μέλος πραγματικά πληγώνεται, λες και έχει χάσει κάποιον αγαπημένο συγγενή του. Μέσα από το γράψιμο του Claremont μπορεί να νιώσει κανείς το άγχος, την θλίψη του κάθε ήρωα, αλλά και την ελπίδα ότι τελικά όλα θα πάνε καλά και η οικογένεια θα παραμείνει ενωμένη. Όταν, λοιπόν, ένα comic, μέσα από τις χάρτινες σελίδες του, καταφέρνει να μεταδώσει τόσα πολλά συναισθήματα, πώς να μην το χαρακτηρίσουμε σπουδαίο, “διαμάντι” και πραγματικό έργο τέχνης;\nΌλο αυτό το μεγαλείο έρχεται να συμπληρώσει ο Byrne, με το πενάκι του. Με το σχέδιό του καταφέρνει και αποτυπώνει με ακρίβεια τόσο τις στιγμές που οι ήρωές του βρίσκονται σε γαλήνη, όσο και αυτές που είναι πιο έντονα φορτισμένες. Όταν η Jean Grey δακρύζει, όταν ο Cyclops ανησυχεί, όταν ο Wolverine εκνευρίζεται, όλα μοιάζουν πολύ αυθεντικά. Προφανώς, εκεί που δίνει ρεσιτάλ ο Byrne είναι τα panels που αφορούν την Dark Phoenix, έναν συναισθηματικά πολύχρωμο χαρακτήρα, ο οποίος, μέσα από τις εκφράσεις που του χαρίζει ο δημιουργός του, εμφανίζεται επιβλητικός και τρομαχτικός, αλλά ταυτόχρονα καταθλιπτικός και μπερδεμένος.\nΗ 9η Tέχνη, από την γέννησή της, έχει εξελιχθεί σημαντικά και έτσι, καλώς ή κακώς, μετά από ένα σημείο ορισμένα στοιχεία παλαιότερων comics μοιάζουν κάπως “απαρχαιωμένα”. Για παράδειγμα, στο συγκεκριμένο comic, ο πολύς μονόλογος από τον αφηγητή της ιστορίας καταντά ενοχλητικός ανά σημεία. Ταυτόχρονα, ενοχλητικό είναι και το γεγονός ότι σε κάθε τεύχος ο Claremont πρέπει να μας πετάει σημεία του παρελθόντος κάθε χαρακτήρα που είναι και άσχετα με την πλοκή και κουραστικά για όσους από εμάς ξέρουμε ήδη ποιος είναι ποιος και ποιος έκανε τι.\nΗ ίδια η ιστορία έχει μια ατμόσφαιρα 80s που ενίοτε είναι απολαυστική, εφόσον ταξιδεύει τον αναγνώστη σε παλαιότερους, πιο cult καιρούς, αλλά ενίοτε ξενίζει και λίγο, ιδιαίτερα τους μεταγενέστερους αναγνώστες. Αυτό προφανώς δεν στερεί κάτι σημαντικό από την αξία του DARK PHOENIX SAGA, απλά το κάνει ξεκάθαρα να φαίνεται… παιδί μιας άλλης εποχής.\nΜπορεί ο Stan Lee και ο Jack Kirby να δημιούργησαν τους X-Men, αλλά ο Chris Claremont και ο John Byrne είναι οι πατεράδες των πιο εμβληματικών τους ιστοριών. Το DARK PHOENIX SAGA έχει περάσει στον τομέα του κλασικού για όλους τους σωστούς λόγους. Είναι ένα πανέμορφο comic, το οποίο αξίζει να διαβάσει κάθε fan του είδους, αλλά και μια ιστορία αρχέτυπο για τους όσους επιχειρούν να πάρουν την σκυτάλη και να γράψουν comics με τους mutants.\nΟλόκληρη η σταδιοδρομία των Claremont και Byrne στους X-Men είναι γεμάτη με σπουδαίες στιγμές. Το DARK PHOENIX SAGA προλογίζεται από το PHOENIX SAGA (UNCANNY X-MEN #101-108), το οποίο είναι και αυτό μια σπουδαία ιστορία από μόνο του, στο ίδιο μήκος κύματος. Προφανώς, ιδιαίτερο ενδιαφέρον για τους λάτρεις του κλασικού έχει προφανώς και το (ελαφρώς υπερτιμημένο) DAYS OF FUTURE PAST στα UNCANNY X-MEN #141-142. Εξαιρετικό είναι και το μεταγενέστερο MUTANT GENESIS (X-MEN #1-7, 1991), στο οποίο ο Byrne εκτελεί χρέη συγγραφέα και ο Jim Lee αναλαμβάνει το σχέδιο.\nΤέλος, όσον αφορά στον Claremont, έχει κάνει και άλλες σπουδαίες συνεργασίες, όπως το X-MEN: INFERNO και ιδιαίτερα το GOD LOVES, MAN KILLS.


Ο “Ερωτοκριτος” Τήρησε την παράδοση και ανέδειξε τον πολιτισμό - Εφημερίδα Ημέρα, Ζάκυνθος.\nΟ “Ερωτοκριτος” Τήρησε την παράδοση και ανέδειξε τον πολιτισμό\nΤην πατροπαράδοτη ζακυνθινή κουλούρα του έκοψε και φέτος μετά από μια άκρως επιτυχημένη χρονιά ο Πολιτιστικός Σύλλογος Σκουλικάδου “Ερωτόκριτος.\nΠαρουσία των αρχών του τόπου, την κουλούρα ευλόγησε ο εφημέριος του χωριού π. Κονίδης ενω ο Σύλλογος δίδαξε και πάλι πολιτισμό, αφού είχε ετοιμάσει ένα πανέμορφο μουσικό πρόγραμμα για τους παρευρισκόμενους στην οποία συμμετείχε εκτός από τα χορευτικά τμήματα του και η Χορωδία του συλλόγου “Το Όνειρο του Παιδιού” υπό τη διευθυνση του κ. Δημήτρη Κάνδυλα, που κέρδισαν το χειροκρότημα του κόσμου με την ζεστή παρουσία τους. Το “παρών” έδωσαν ο Δήμαρχος Π. Κολοκοτσάς, ο Περιφερειακος Σύμβουλος Θ. Καμπίτσης, η Αντιπρόεδρος του ΞΕΕ και Πρόεδρος Ξενοδόχων Λαγανά Χριστίνα Τετράδη με το σύζυγο της πρώην Υφυπουργό Αναστάσιο Λιάσκο, κ.α. Επίσης συμμετείχαν και εκπρόσωποι από άλλους πολιτιστικούς συλλόγους του νησιού όπου στα πλαίσια κοινών δράσεων έχουν συνεργαστεί με επιτυχία.\nΜάλιστα ο Πολιστικός Σύλλογος πρόσφερε ένα υπέροχο δώρο στον εκπρόσωπο της Χορωδίας κ. Νίκο Γιακουμέλο, το οποίο δεν ήταν άλλο παρά ένα αντίγραφο σε μουσαμά της “Λιτανείας της Παναγίας της Αναφωνήτριας του Σκουλικάδου”. Πρόκειται για ένα έργο που είχε φιλοτεχνήσει ο Νικόλαος Βισκόνδης το 1828. Σημειωτέον ότι η πολυπρόσωπη λιτανεία της εικόνας της Παναγίας της Αναφωνητρίας είναι μία από τις οκτώ πολυπρόσωπες λιτανεύσεις που σώζονται στη Ζάκυνθο και αποτελούν ένα από τα πιο ιδιαίτερα έργα τέχνης του νησιού. Ο πανέμορφος πίνακας του Νικολάου Βισκόντη στολίζει το στηθαίο του γυναικωνίτη του ναού και φιλοτεχνήθηκε το 1828.\nΦυσικά για όσους βρέθηκαν στην κοπή της κουλούρας του Πολιστικού Συλλόγου Σκουλικάδου δεν έλειψε ο πλούσιος μπουφές, ενώ το όμορφο μουσικοχορευτικό πρόγραμμα που είχε ετοιμαστεί, άφησε άπαντες ικανοποιημένους. Από την μεριά τους τα μέλη του “Ερωτόκριτου” υποσχέθηκαν πολλές ξεχωριστές δραστηριότητες με βασικό μέλημα όλων να είναι η αγάπη για τον πολιτισμό.\nΟ πρόεδρος του “Ερωτόκριτου” Αλοΐσιος Πλέσσας μίλησε για το 2018, τονίζοντας ότι ετοιμάζονται πολλές πολιτιστικές δράσεις από τον Σύλλογο, με πρώτη την καθιερωμένη θεατρική παράσταση στο Θέατρο του Σαρακηνάδου. Και κατέληξε “Θέλουμε να είναι μια ειρηνική χρονιά γεμάτη αγάπη. Μια χρονιά που θα μας κάνει καλύτερους. Και όλοι μαζί πρέπει να αναλογιστούμε και να βάλουμε ένα λιθαράκι στον πολιτισμό. Ο πολιστικός σύλλογος Σκουλικάδου τα τελευταία χρόνια κάνει μεγάλες προσπάθειες. Το 2018 είχαμε μια γεμάτη χρονιά. Σε λίγες μέρες ανεβάζουμε την παράσταση μας στο Θέατρο που είναι η πρώτη μας σημαντική εκδήλωση και ελπίζω να την ευχαριστηθεί ο κόσμος. Έχουμε προγραμματίσει και άλλες δραστηριότητες και φυσικά ευχαριστούμε τα μέλη αλλά και όλους όσοι βρίσκονται στο πλάι μας και με οποιονδήποτε τρόπο στηρίζουν τις δράσεις μας”.


Στου Κώστα Βασιλειάδη γιατί έτσι σας αρέσει: ΔΕΥΤΕΡΑ 05/05/2014\nΚαλημερα καλή εβδομάδα και καλή δύναμη. Χαμόγελο και καλή διάθεση είναι το ζητούμενο για να περνάμε ωραία και ευχάριστα. Απόλαυση μία λέξη που μας γεμίζει με αισθήματα, απόλαυση είναι η ζωή , η αγάπη για τον διπλανό μας το φαγητό. Γι'αυτό πρέπει να επιλέγουμε πολύ καλές πρώτες ύλες για να έχουμε απόλαυση αυτό δεν ισχύει μόνο για το φαγητό αλλά γενικά έτσι πρέπει να είναι.Εμείς όμως εδώ θα μιλήσουμε για φαγητό.\nΤο φαγητό για πολλούς είναι μια φυσική ανάγκη, ένα μέσο επιβίωσης. Για άλλους είναι κάτι παραπάνω. Είναι ένας τρόπος επικοινωνίας και διασκέδασης.\n• Το φαγητό είναι κομμάτι του lifestyle: Είναι σημαντικό να αγαπάς την κουζίνα και το καλό φαγητό. Να γεύεσαι με όλες σου τις αισθήσεις απολαμβάνοντας το γεύμα σου.\n• Είναι πολύ σημαντικό να επιλέγεις το φαγητό σου σύμφωνα με την εποχή του. Να ανυπομονείς για τις αγαπημένες σου γεύσεις και τις απολαμβάνεις όταν έρθει η σωστή στιγμή τους. Κάπως έτσι πρέπει να γίνεται και με τη ζωή. Μην πιέζετε τις καταστάσεις, αφήστε τα πράγματα να πάρουν το χρόνο τους και να ωριμάσουν.\n• Αν μαγειρεύεις, κάν’ το όσο πιο εύκολα μπορείς. Δεν χρειάζεται να είσαι γνώστης ή σεφ. Αυτό που χρειάζεται είναι να αγαπάς την μαγειρική. Δημιουργείς τόσο για εσένα όσο και για τα αγαπημένα σου πρόσωπα.\n• Απολαύστε το. Είναι σημαντικό να αφιερώνετε χρόνο και να μην τρώτε όσο πιο γρήγορα γίνεται.\n• Μην τρώτε μόνοι σας. Επιλέξτε να απολαύσετε ένα από τα γεύματα της μέρας σας με καλή παρέα. Καλέστε τους φίλους σας, ετοιμάστε κάτι μαζί με το σύντροφό σας, φάτε με την οικογένειά σας. Την ώρα αυτή έχετε την ευκαιρία να μοιραστείτε τα νέα σας αλλά και τις εμπειρίες σας. Έρχεστε πιο κοντά διασκεδάζοντας και επικοινωνώντας.\nΜοσχάρι κοκκινιστό 8.00€\nΚατσίκακι φουρνο 9.00€\nΜπακαλιάρος σε πολλά κόλπα


Τώρα στη Θεσσαλονίκη: Σοκαριστικό τροχαίο ατύχημα στη Πολίχνη- Φορτηγό παρέσυρε 2 αυτοκίνητα | ΥΔΡΟΓΕΙΟΣ 106,9 FM\nΣοκαριστικό ατύχημα έγινε πριν λίγο στη Πολίχνη στην οδό ‘Άγνωστου Στρατιώτη.\nΟδηγός επαγγελματικού φορτηγού, έκανε προσπέραση σε κεντρικό δρόμο με αποτέλεσμα να παρασύρει 2 αυτοκίνητα που ανέβαιναν την οδό. Σύμφωνα με πληροφορίες 4 άτομα έχουν μεταφερθεί στο νοσοκομείο και οι πρώτες πληροφορίες μιλούν ευτυχώς για επιφανειακά τραύματα.\nΤο ατύχημα έγινε σε σημείο που εύκολα θα μπορούσαμε να θρηνήσουμε θύματα αφού ακριβώς απέναντι έχει στάση όπου εκείνη τη στιγμή υπήρχαν άτομα περιμένοντας το λεωφορείο, ενώ λίγα μέτρα πιο κάτω υπάρχει παιδική χαρά όπου εκείνη την ώρα έπαιζαν παιδιά.\nΠροηγούμενο Προηγούμενο Μετέφεραν πτώμα τυλιγμένο σε χαλί, μέσα σε καρότσι σούπερ μάρκετ (video)\nΕπόμενο Επόμενο Η… ελπίδα που ψάχνεις


Arena: Η Ήβη πέφτει στην παγίδα του… | Gossip-tv.gr\nArena: Η Ήβη πέφτει στην παγίδα του…\nΗ Μελίσσα και ο Τίμος αποφασίζουν να «θάψουν» το παρελθόν τους και να κάνουν μαζί μια καινούρια αρχή στο σημερινό επεισόδιο της σειράς Αρένα.\nΟ Γιώργος ενθαρρύνει τον Μάριο να συνεχίσει να φλερτάρει τη Σύλβια, καθώς φαίνεται ότι εκείνη ενδιαφέρεται. Η Ήβη πέφτει στην καλοστημένη παγίδα του Σωτήρη με το ίδρυμα, χωρίς να ξέρει ότι εκείνος θέλει να της φάει τα λεφτά.\nΗ Ράνια αποκαλύπτει στον Άγγελο πως είναι ερωτευμένη μαζί του και του δίνει ένα φιλί. Εκείνος όμως την απομακρύνει και την απορρίπτει για να μην πικράνει τον Γιώργο. Ο Αντώνης σκοντάφτει και χτυπάει το πόδι του και η Πεπίτα βρίσκει ευκαιρία να τον πάρει σπίτι της για να τον περιποιηθεί. Ο Αντρέας λέει στον Σωτήρη ότι η Jane έχει επιστρέψει και εκείνος αποφασίζει να λάβει τα μέτρα του.\nΗ Αμάντα εκμυστηρεύεται στη Jane την ιστορία με το χαμένο της παιδί. Εκείνη σοκάρεται, καθώς συνειδητοποιεί πως αυτό το παιδί μπορεί να είναι η Μελίσσα. Αποφασίζει να προχωρήσει σε τεστ DNA. Η Δάφνη προκαλεί τον Κλέαρχο και τον φιλάει αιφνιδιαστικά. Ο Μάριος πλησιάζει τη Σύλβια και ο Αντώνης ενδίδει στην πολιορκία της Πεπίτας. Ο Σωτήρης πηγαίνει στο ξενοδοχείο της Jane και προσπαθεί να τη δολοφονήσει. Η Jane γλιτώνει από καθαρή τύχη, αλλά ο Σωτήρης την απειλεί ότι θα επιστρέψει...


Σπαθόχορτο | Βιόφυτα Βιολογικά\nHome » Σπαθόχορτο\nΦυτό διετές. Ενισχύει το νευρικό σύστημα και τελευταία χρησιμοποιείται σαν φυτό ενάντια στο άγχος. Στη φαρμακευτική με φυτά, χρησιμοποιούνται τα άνθη της.\nΤο βότανο ήταν γνωστό από την αρχαιότητα και φημιζόταν για τις θεραπευτικές και καταπραϋντικές του ιδιότητες. Τα συγγράματα του Γαληνού και του Διοσκουρίδη το αναφέρουν ως επουλωτικό πληγών και εγκαυμάτων και ως διουρητικό. Το έλαιο του φυτού χρησιμοποιούνταν ευρέως από τους αρχαίους Σπαρτιάτες λόγω των εξαιρετικών αποτελεσμάτων του στις ισχιαλγίες, στις πληγές και τους μώλωπες, στα εγκαύματα, στις φλεγμονές και τα πιασίματα. Λέγεται μάλιστα, ότι η ονομασία του ως «σπαθόχορτο» προήλθε από την χρήση του στις πληγές από σπαθιά.\nΤο σπαθόχορτο έχει πολλές ευεργετικές ιδιότητες για την υγεία. Το σπαθόλαδο χρησιμοποιείται σε εντριβές κατά των ρευματικών πόνων, των διαστρεμμάτων, των μελανιών, των φλεγμονών, των νευραλγιών και κάθε είδους δερματίτιδες και πόνους των μελών του σώματος. Ως αφέψημα καταπολεμά την νευρικότητα και την κατάθλιψη λόγω των χαλαρωτικών ιδιοτήτων του, τις στομαχικές διαταραχές, και βελτιώνει την πέψη.


##### Κύμα 105 dating είσοδος – Βιβλία που αγαπήθηκαν με 9,90€ - Dioptra.gr - Εκδόσεις Διόπτρα.\nBlog Home » Κύμα 105 dating είσοδος\nΠαραγγείλτε online με ασφάλεια και έκπτωση -10%. Στο θα βρείτε ρομαντικά βιβλία και αισθηματικά βιβλία από best seller συγγραφείς και σε ebooks. Στο θα βρείτε μεγάλη ποικιλία σε αστυνομικά βιβλία και αστυνομικά μυθιστορήματα που κόβουν την ανάσα.Παραγγείλτε online με ασφάλεια και έκπτωση.\nΕπίσης, η Κύμα 105 dating είσοδος έχει χαρακτηριστεί ως κύρια είσοδος μετανάστευσης στην Ευρώπη για ενδεχόμενο κύμα μεταναστών από την Αίγυπτο. Οι Θεοί της ΑτλαντίδαςDavid Gibbins. Μύθος ή πραγματικότητα Σύγκριση με τα βασικά χαρακτηριστικά των μεταναστεύσεων.\nWishlist Προσθήκη στη wishlist. Βιβλίο 9.90 €. Νέα αποδημία των Ελλήνων και το φαινόμενο της «διαρροής εγκεφάλων». Wishlist Προσθήκη στη wishlist. ebook 9.99 €. Το θρυλικό νησί χάνεται κάτω από τα κύμα. Wishlist Προσθήκη στη wishlist. ebook 5.99 €.\nΧρόνια Εκδόσεις Διόπτρα με best seller βιβλία στο χώρο της Λογοτεχνίας, Ψυχολογίας, Πνευματικής Αναζήτησης, Οικογενειακής Φροντίδας, Υγείας-Διατροφής. Παράλληλα ο υπουργός. Ελέγξτε τις τιμές ημερομηνίας στο: |date= (βοήθεια) ↑ Θωμάς Σταμούλης.\nprevious post: Με τους νόμους της πολιτείας της Φλόριντα.\nnext post: Ραντεβού με ένα Ρούγκερ 77/22


Sony Xperia Z3+: Ξεκίνησε η αναβάθμιση σε Android Nougat | Techblog.gr\nΤετάρτη, 18/01/2017 · Λορένα Σιούτη Android Nougat Sony Sony Android Smartphones\nΜεταξύ αυτών είναι και η Sony. Σήμερα άρχισε να δίνει το update στο Sony Xperia Z3+ και Z3+ Dual. Όπως και η σειρά Sony Xperia Z5, που ξεκίνησε να αναβαθμίζεται εχθές, έτσι και εδώ έχουμε την έκδοση 32.3.A.0.372.\nΣυγκριτικά με το Marshmallow, το Android Nougat φέρνει πολλά νέα χαρακτηριστικά μαζί με το security patch Δεκεμβρίου. Ένα από αυτά είναι το multi-window support, που θα επιτρέψει σε δυο apps να τρέχουν ταυτόχρονα και να γίνεται η αλλαγή από το ένα στο άλλο με double tap. Επίσης, το Nougat υπόσχεται καλύτερη διάρκεια μπαταρίας.\nΩς συνήθως, το update ξεκίνησε να διατίθεται σε έναν μικρό αριθμό χρηστών και μέσα στις επόμενες μέρες θα ακολουθήσουν περισσότεροι.\nΗ Sony έχει δώσει ήδη το update σε Sony Xperia X & X Compact, αλλά και στο Sony Xperia X Performance.\nΑυτή είναι η Sony! Δίνει το τελευταίο update σε συσκευή που κυκλοφόρησε πριν 19 μήνες και πριν η Samsung και άλλες εταιρίες το δώσουν στις ναυαρχίδες τους. Η μόνη εταιρία που σέβεται τους καταναλωτές που αγοράζουν τα ακριβά μοντέλα της. Το Ζ3+ το δούλεψα. Καταπληκτική συσκευή. Αν η καινούρια ναυαρχίδα τη Sony έχει μικρότερα περιθώρια θα ξαναεπιστρέψω σε Sony.\nΠερασα κι εγω απο Sony αν και τωρα ειμαι κατοχος S7 edge. Τα κινητα της οταν τα δουλεψεις καταλαβαινεις την ποιοτητα της συσκευης. Μπορει να μην εχουν τα κορυφαια των κορυφαιων specs αλλα οτι σου δι ει το κανει καλα. Και σε θεμα λογισμικου και update ειναι ισως η καλυτερη μετα τα Pixel\nΚαι το Ζ4 tablet που κυκλοφόρησε λίγο πιο πριν θα πάρει το update.\nΕίναι αξιόλογα και πανίσχυρα κινητά τηλέφωνα!! Με ένα καλό δουλεμένο λογισμικό, (κατά την γνώμη μου το καλύτερο!!!) Όπως μας έχει συνηθίσει η Sony όλα αυτά τα χρόνια με τη σειρά Z! Αυτό που εντυπωσιάζει παιδιά είναι η ακαριαία απόκριση στην αφή! τρομερή εντύπωση μου έκανε.\nΣυμφωνώ με τους παραπάνω. Η Sony έχει μάθει να προσαρμόζει καλά το Android στο hardware. Η εμπειρία χρήσης μου θυμίζει πολύ Apple ή Nexus με τη διαφορά ότι τα λίγα tweaks της Sony στο launcher είναι αυτά που χρειάζεται. Μακάρι να συνεχίσει έτσι.\nΜόνο των 19 μηνών?? Έχω ακόμα το xperia z1 με marsmallow, δε θα μου φανεί παράξενο να το δω και με μαντολατο,,, μέτρα χρόνια, όχι μήνες, εγώ το έχω 4 χρόνια. Έχω και το z3+, το κρατάω γιατί είναι πιο ελαφρύ και παρ όλο που έχει 5,2 οθόνη έχει τις ίδιες σχεδόν διαστάσεις,…. Sony και πάλι Sony….\nΕγώ από το 2003 που έχω Sony μόνο αυτά έχω δεν αλλάζω εταιρεία είμαι ευχαριστημένος\nΤο z3 compact θα πάρει το android 7??γιατί το a5 της Samsung έμαθα ότι θα την πάρει την ενημέρωση έχοντας 24 μήνες…..γνωρίζει κανείς τίποτα για αυτό???


Raise your voice,STOP Bullying\nΤο πρόγραμμα εκπαιδευτικής παρέμβασης με τίτλο «Raise your voice, STOP bullying» σχεδιάστηκε και υλοποιήθηκε από το 1o Nηπιαγωγείο Ν.Σουλίου Σερρών σε συνεργασία με το Νηπιαγωγείο Παραλιμνίου Σερρών με σκοπό την έγκαιρη ευαισθητοποίηση των μικρών μαθητών από την προσχολική κιόλας ηλικία που κρίνεται απαραίτητη για την εξάλειψη του φαινομένου της βίας. Αποτελεί μία εκπαιδευτική δράση κατάλληλη για μαθητές προσχολικής ηλικίας. Η δράση συσπειρώθηκε γύρω από δύο βασικούς άξονες:\nΗ συμπεριφορά των παιδιών ως προς τη σωματική επιθετικότητα\nβελτιώθηκε σημαντικά. Έτσι παρατηρήθηκε ότι μειώθηκαν τα περιστατικά\nσωματικής επιθετικότητας όπως χτυπήματα, τράβηγματα μαλλιών, σπρωξίματα,\nδιεκδίκηση παιχνιδιών. Επίσης μειώθηκαν τα περιστατικά λεκτικής επιθετικότητας\nόπως κορόιδεμα, άσχημες λέξεις, λέξεις που πληγώνουν.\nΑπό την άλλη πλευρά αυξήθηκαν τα περιστατικά σωματικής προσέγγισης όπως\nαγκαλιές, φροντίδα, χάιδεμα μαλλιών. Επίσης αυξήθηκαν τα θετικά σχόλια όπως η\nχρήση ευγενικών λέξεων, τα λόγια αγάπης και φιλίας, οι έπαινοι.\nΕπίσης τα παιδιά διεύρυναν τους ορίζοντες τους και ευαισθητοποιήθηκαν σε θέματα\nαποδοχής και συνύπαρξης. Αντιλήφθηκαν τις ομοιότητες με τους άλλους λαούς\nαλλά και τις ετερότητες που αντί να τους διαχωρίζουν θα πρέπει να λειτουργούν\nενωτικά ανάμεσά τους καθώς συνθέτουν το παζλ της πολυμορφίας. Έτσι τα παιδιά\nαπέκτησαν θετική στάση απέναντι στα παιδιά του κόσμου, απαλείφοντας στάσεις\nΓραφείο Σχολικών Δραστηριοτήτων Α/θμιας Εκπαίδευσης Π.Ε. Σερρών\nΑγγούρα Ευαγγελία Νηπιαγωγός 1ου Νηπιαγωγείου Ν Σουλίου Σερρών, Τζίνη Ζαχαρούλα Νηπιαγωγείο Παραλιμνίου Σερρών\nΕυαισθητοποίηση των μαθητών σε θέματα σχολικού εκφοβισμού, σε θέματα ισότητας των παιδιών, ενδυνάμωση της ενσυναίσθησης\nΙΑΝΟΥΑΡΙΟΣ- ΜΑΡΤΙΟΣ 2019


Οδηγίες/ συμβουλές βελτιστοποίησης προπόνησης στην οθόνη\nΑυτόματο tracking 15+ διαφορετικών ασκήσεων\nSwimproof χαρακτηριστικά (50μ. αδιάβροχο)/ tracking κολύμβησης\nΛειτουργίες Heart Rate Tracking & Cardio Fitness Level\nΑποθήκευση και offline αναπαραγωγή 300+ μουσικών κομματιών\nΑγορές μέσω NFC chip\nTracking βημάτων, απόστασης, θερμίδων, ορόφων, ενεργών λεπτών, χρόνου αδράνειας\nΛειτουργία Guided Breathing Sessions\nΑνάλυση στόχων/ προόδου στο Fitbit dashboard\nTracking ύπνου & λειτουργία Sleep Stages\nΔιάρκεια μπαταρίας +4 ημέρες\nΑυτόματος συγχρονισμός με Η/Υ, 200+ iOS, Android και Windows συσκευές\nXρώματα: Peach/Rose - Gold, Black/Black Aluminium, Grey/Silver Aluminium\nΤο Versa αποτελεί το νέο premium smartwatch της Fitbit, το οποίο βελτιώνει τη φυσική σας κατάσταση, καθώς προσφέρει προσωπικές συμβουλές προπόνησης, προσαρμοσμένες στις ανάγκες και απαιτήσεις του κάθε χρήστη, ενώ παράλληλα καταγράφει αυτόματα 15+ διαφορετικά είδη εξάσκησης (τρέξιμο, ποδηλασία, προπόνηση με βάρη, κολύμβηση, κ.α.), με αξιόπιστα στατιστικά στοιχεία σε πραγματικό χρόνο.\nΣας δίνει την δυνατότητα συνοπτικής επισκόπησης των επιδόσεών σας αλλά επίσης επιτρέπει την αναλυτικότερη επεξεργασία τους μέσω του Fitbit app και της λειτουργίας SmartTrack. Το Fitbit Versa είναι πλήρως αδιάβροχo (έως 50m), ενώ η λειτουργία Connected GPS σας παρέχει επιπρόσθετα δεδομένα για το είδος, τη διάρκεια και την πορεία της διαδρομής σας. Οι λειτουργίες Heart Rate Tracking και Cardio Fitness Level παραθέτουν σημαντικές πληροφορίες για την καρδιακή σας κατάσταση και λειτουργία, ενώ εξατομικευμένες υπενθυμίσεις σας παρακινούν να μείνετε ενεργοί καθ΄όλη τη διάρκεια της ημέρας.\nΤο Versa πέραν της καταγραφής της συνολικής σας δραστηριότητας (tracking βημάτων, θερμίδων, ορόφων, ενεργών λεπτών, χρόνου αδρανείας), βρίσκει εφαρμογή και κατά τη διάρκεια του ύπνου με τη λειτουργία Sleep Tracking και την ανάλυση των διαφόρων σταδίων του ύπνου αυτού. Επιπλέον, το Versa και η εφαρμογή Fitbit καταγράφουν τον έμμηνο κύκλο και τα συμπτώματά του και τον αντιπαραβάλλουν στα δεδομένα του ύπνου, της δραστηριότητας και του βάρους. Πρόκειται για ένα smartwatch το οποίο σας προσφέρει ηρεμία και χαλάρωση μέσω των Guided Breathing Sessions (Ασκήσεις Καθοδηγούμενης Αναπνοής), αλλά και ψυχαγωγία, καθώς σας δίνει τη δυνατότητα αποθήκευσης και offline αναπαραγωγής 300+ μουσικών κομματιών.\nΤο Versa της Fitbit συγχρονίζεται αυτόματα και ασύρματα με ηλεκτρονικούς υπολογιστές, 200+ iOS, Android και Windows συσκευές και Bluetooth headphones, όπως τα Fitbit Flyer. Με το πάτημα ενός πλήκτρου αποκτάτε πρόσβαση σε όλες τις αγαπημένες σας εφαρμογές και σε smartphone ειδοποιήσεις κλήσεων, μηνυμάτων, ημερολογίου και προώθησης. Επιπρόσθετα, το ενσωματωμένο NFC chip σας επιτρέπει την πραγματοποίηση αγορών χωρίς την απευθείας χρήση κάποιας πιστωτικής κάρτας. Ο σχεδιασμός του Versa είναι ιδιαίτερα προσεγμένος, με slim design και lightweight χαρακτηριστικά. Η υψηλής ανάλυσης, έγχρωμη οθόνη αφής μπορεί να προσαρμοστεί εύκολα με διαφορετικές προσόψεις ρολογιού της Fitbit, ενώ διαθέσιμη είναι μια μεγάλη ποικιλία από εναλλάξιμα λουράκια, για κάθε περίσταση. Το Versa διαθέτει μπαταρία που διαρκεί 4+ ημέρες και αποθηκεύει δεδομένα για τις 30 τελευταίες ημέρες χρήσης του.\nΤο Charge 3 αποτελεί το πιο εξελιγμένο και αξιόπιστο tracker με την υπογραφή της Fitbit, το οποίο προσφέρει μία ποικιλία λειτουργιών που σας...\nΡΩΤΗΣΤΕ ΜΑΣ για το FITBIT - VERSA


Σινεφίλια [Cinephilia.Gr] - Heremakono\n(Waiting for Happiness)\nΟ Abderrahmane Sissako γεννήθηκε στη Μαυριτανία, το 1961. Κινηματογραφικές Σπουδές στην Μόσχα (στην περίφημη σχολή VGIK). Συμμετείχε στην σειρά The Year 2000 seen by με την La vie sur Terre (προβλήθηκε στην ΝΕΤ). Η ταινία του Heremakono/ Waiting for Happiness βραβεύτηκε στις Κάννες 2002 από την FIPRESCI στο τμήμα Un Certain Regard.\nΔιαδραματίζεται στην Noudhibou, ένα μικρό παραθαλάσσιο χωριό στις ακτές της Μαυριτανίας. Κεντρικό πρόσωπο ένας 17χρόνος που επισκέπτεται την μητέρα του πριν μεταναστεύσει προς αναζήτηση ελπίδας στην Ευρώπη: σιγά -σιγά επηρεάζεται από την ατμόσφαιρα του τόπου. "Είναι μία πόλη-σταθμός" εξηγεί για τον χώρο "κάποιος πηγαίνει εκεί για να βγάλει κάποια λεφτά πριν πάει κάπου αλλού. Ήθελα να μιλήσω για κάποιον που δεν έχει ένα από τα βασικά στοιχεία ενσωμάτωσης σε μία κοινωνία: την γλώσσα. Ένα πρόσωπο μπορεί να αισθανθεί χωρίς ρίζες ακόμη και στην ίδια του τη χώρα. Η ταινία αντανακλά ένα τόπο. Ήθελα να μείνω πιστός σ' αυτόν τον τόπο".


Αρχική Special Topics Παρασημοφορήθηκε από τον Ζελένσκι ο ναρκαλιευτής Πατρόν\nΟ Πατρόν έχει εντοπίσει πάνω από 250 εκρηκτικούς μηχανισμούς και εκπαιδεύτηκε από τον ιδιοκτήτη του, Μικαϊλο Ίλιεφ μέλος τη Υπηρεσίας Πολιτικής Προστασίας.\n10 Μαΐου 2022 - 11:32\nΟ Πατρόν γυρίζει την πλάτη στον Τριντό αφού δεν του έδωσε λιχουδιά!\nΟ πιο μικρός ήρωας βραβεύτηκε χθες για τις υπηρεσίες του κατά τη διάρκεια του πολέμου στην Ουκρανία, από τον Πρωθυπουργό της χώρας Βολοντίμιρ Ζελένσκι. Ο Πατρόν είναι ο πιο χαριτωμένος μαχητής καθώς πρόκειται για ένα Τζακ Ράσελ Τεριέ το οποίο ανιχνεύει νάρκες για λογαριασμό του στρατού.\nΠαρουσία του Καναδού Πρωθυπουργού Τζάστιν Τριντό, ο οποίος επισκέπτεται την Ουκρανία, ο μικρός ήρωας έλαβε σε ειδική τελετή το παράσημο για τις υπηρεσίες του από τον ίδιο τον Ζελένσκι.\nΙδιαίτερα χαρούμενος ήταν ο Πατρόν καθώς δε σταματούσε να γαυγίζει κατά τη διάρκεια της τελετής. Ο Ζελένσκι πρότεινε στον Τριντό να προσποιηθεί ότι ψάχνει στις τσέπες του για λιχουδιά για να σταματήσει ο Πατρόν!\nΠαρουσία του Καναδού Πρωθυπουργού Τζάστιν Τριντό ο Βολοντίμιρ Ζελένσκι βράβευσε τον Πατρόν και τον ιδιοκτήτη του για τις υπηρεσίες τους στην χώρα.\nΟι κρατικές υπηρεσίες έκτακτης ανάγκης της Ουκρανίας έκαναν πλάκα στο Telegram με τον Πατρόν και τη συνάντησή του με τον Τριντό:\n«Ο Πατρόν ήταν εξαιρετικά χαρούμενος που συνάντησε έναν πραγματικό φίλο της Ουκρανίας, παρόλο που ο κ. Τριντό δε βρήκε ένα κομμάτι από το αγαπημένο τυρί του Πατρόν»\n«Σήμερα θέλω να βραβεύσω τους Ουκρανούς ήρωες που ήδη καθαρίζουν τη γη μας από τις νάρκες. Και μαζί με τους ήρωές μας, έναν υπέροχο μικρό σκύλο – τον Πατρόν – ο οποίος βοηθά όχι μόνο να εξουδετερώσει εκρηκτικά αλλά και να διδάξει στα παιδιά μας τους απαραίτητους κανόνες ασφαλείας σε περιοχές όπου υπάρχει απειλή ναρκών» δήλωσε ο Ζελένσκι μετά την τελετή, σύμφωνα με το Reuters.\nΤο «φυσίγγι» της Ουκρανίας\nΟ Πατρόν, που στα ουκρανικά σημαίνει “φυσίγγι” είναι αγαπημένος ήρωας και για τα παιδιά της Ουκρανίας καθώς τα βοηθάει να καταλάβουν καλύτερα τους κανόνες ασφαλείας σε περιοχές με απειλές ναρκών.\nΕίναι δυόμισι ετών και από την ηλικία των έξι μηνών εργάζεται για την Υπηρεσία Έκτακτης Ανάγκης της Ουκρανίας. Πρόκειται για ένα Τζακ Ράσελ Τεριέ που ακολουθεί την καριέρα του ναρκαλιευτή υπηρετώντας στην περιοχή Τσερνίχιβ βόρεια του Κιέβου βοηθώντας το στρατό να βρει και να απομακρύνει εκρηκτικούς μηχανισμούς που άφησαν πίσω τους τα ρωσικά στρατεύματα. Η ενημέρωση των κατοίκων για τους κινδύνους των ναρκών ήταν συνεχής προσπάθεια των αξιωματούχων του Τσερνίχιβ καθώς πέρα από νάρκες οι ρωσικές δυνάμεις άφησαν πίσω τους και βόμβες.\nΛατρεύει το τυρί και τα χάδια στην κοιλιά. Η αυξημένη όσφρηση που έχει η συγκεκριμένη ράτσα σκυλιού τα βοηθά να ανιχνεύουν τις χημικές ουσίες των εκρηκτικών που διαρρέουν από το εσωτερικό των συσκευών.\nΟυκρανός Πρόεδρος Βολοντιμίρ Ζελένσκι\nΠροηγούμενο άρθροΕλλάδα-ΗΑΕ: Εμβάθυνση της συνεργασίας στους περισσότερους τομείς\nΕπόμενο άρθροΓιατρός για όλους: Ερωτήσεις και απαντήσεις για όλα όσα χρειάζεται να γνωρίζετε


Βρίσκεστε εδώ: Αρχική Αφιερώματα Π.Α.Ο Ρουφ: Μια ακαδημία πρότυπο!\nΗ ομάδα νέων του Π.Α.Ο Ρουφ κατέκτησε το πρωτάθλημα Ε.Π.Σ.Α. Ο τεχνικός διευθυντής της ομάδας Χρήστος Σίσκος μίλησε για το πλάνο και τον τρόπο δουλειάς του.\nΔίπλα στη γέφυρα της Πέτρου Ράλλη και παράλληλα στις ράγες του τρένου, μία ομάδα – μια ακαδημία λειτουργεί σε πρότυπα ευρωπαϊκά. Η ακαδημία του Π.Α.Ο Ρουφ προσπαθεί να ξεφύγει από τη ζοφερή ελληνική πραγματικότητα και τα αποτελέσματα δείχνουν ότι το καταφέρνει. Ο τεχνικός διευθυντής της ακαδημίας κ. Χρήστος Σίσκος μας μίλησε για αυτή την επιτυχία και τον τρόπο δουλειάς της ακαδημίας τα 2,5 τελευταία χρόνια.\n«Μια εκπαιδευτική προσπάθεια 2,5 χρόνων στην ακαδημία του Π.Α.Ο. Ρουφ ολοκληρώθηκε πριν λίγες μέρες. Όταν ανέλαβα τη διεύθυνση της ακαδημίας έβαλα με τη διοίκηση και τους συνεργάτες μου τρεις βασικούς στόχους. 1) Να αλλάξουμε το περιβάλλον που δουλεύουν τα παιδιά τόσο σε αγωνιστικό όσο και σε έξω-αγωνιστικό επίπεδο και τον τρόπο επικοινωνίας και λειτουργίας όλων των ανθρώπων που σχετίζονται με το κλαμπ (προπονητές, παιδιά, παράγοντες, γονείς, φίλαθλοι), 2) να βελτιώσουμε την προπόνηση και ό,τι σχετίζεται με αυτήν και 3) να βελτιώσουμε τους παίκτες σε ατομικό επίπεδο. Σε αυτή την κατεύθυνση έγιναν σημαντικές επενδύσεις σε υλικοτεχνική υποδομή για την οργάνωση και εξοπλισμό των χώρων στα πρότυπα και τον τρόπο λειτουργίας των μεγάλων ευρωπαϊκών κλαμπ». Πώς ακριβώς σχεδιάσατε το περιβάλλον της ακαδημίας;\n«Πιο συγκεκριμένα, εξοπλίστηκε μια αίθουσα η οποία στεγάζει τους προπονητές της ακαδημίας αποκλειστικά (Φώτο 1) και η διάρθρωση των αποδυτήριων έγινε με τέτοιο τρόπο ώστε τόσο όλη η ακαδημία να είναι εντελώς ανεξάρτητη σε πρόσβαση και λειτουργία από την πρώτη ομάδα. Ένα πλήρες εξοπλισμένο γυμναστήριο δημιουργήθηκε για τις ανάγκες των παιδιών».\nΦώτο 1: Η αίθουσα των προπονητών της ακαδημίας. Διακρίνεται η διατροφολόγος της ακαδημίας Κλαίρη Παπαβασιλείου και ο τεχνικός διευθυντής της ακαδημίας Χρήστος Σίσκος.\n-Σε αγωνιστικό επίπεδο ποια ήταν η φιλοσοφία της ομάδας; «Σε αγωνιστικό επίπεδο υπήρχε μια συγκεκριμένη κατεύθυνση από πλευράς μου στην εκπαίδευση, την προσέγγιση και στο αγωνιστικό πλάνο των τμημάτων σε συνεργασία με τους προπονητές κάτι το οποίο βοήθησε το κλαμπ να αποκτήσει μια συγκεκριμένη ταυτότητα αγωνιστική και μη και όλους μας έναν ενιαίο τρόπο επικοινωνίας. Τα γκρουπ δούλεψαν ανάλογα με τις ανάγκες κάθε ηλικίας και τις ιδιαιτερότητες που είχαν αυτά, με σκοπό να αποκτήσουν μια ενιαία φιλοσοφία στον τρόπο που αντιλαμβάνονται, προσεγγίζουν και χαίρονται το παιχνίδι. Η ομάδα νέων (φώτο 2), η οποία κατέκτησε το πρωτάθλημα της Ε.ΠΣ.Α. δούλεψε σε απολύτως επαγγελματικά πρότυπα. Αυτό συνετέλεσε ώστε η πρώτη ομάδα να στηρίζεται σε αυτά τα παιδιά τα οποία θα αποτελέσουν και τον κορμό της τη νέα χρονιά. Το θετικό είναι ότι πολλά από αυτά τα παιδιά έχουν αξιολογηθεί από ανθρώπους μεγάλων ομάδων μέσα στη χρονιά κάτι που είναι πολύ θετικό για το επίπεδο εκπαίδευσης και το μέλλον τους».\nΦώτο 2: Η ομάδα νέων του συλλόγου πανηγυρίζει την κατάκτηση του πρωταθλήματος Ε.Π.Σ.Α. 2013-2014\n-Δηλαδή πέρα από το προπονητικό τιμ της ακαδημίας τα παιδιά είχαν την ευκαιρία να έχουν επαφή και με άλλους προπονητές εγνωσμένης αξίας;\n«Η ακαδημία μας είχε την τιμή να φιλοξενήσει, εκτός των άλλων, και το βοηθό του Γιάννη Αναστασίου στον Παναθηναϊκό και Education Manager της αγγλικής ομοσπονδίας (FA) κ. Στιβ Ρούτερ ο οποίος έδωσε την εκπαιδευτική κατεύθυνση στα παιδιά για τον τρόπο που θα πρέπει να προσεγγίζουν την προπόνηση και το παιχνίδι γενικότερα.\nΚλείνοντας, θα ήθελα να ευχαριστήσω τη διοίκηση για την αμέριστη στήριξη που μας παρείχε σε όλα τα επίπεδα (κ. Κουνάδη και κ. Παπαευσταθίου), τον άμεσο συνεργάτη μου κ. Θωμά Μανώλη ο οποίος είχε πολύ μεγάλη συμβολή και πολλαπλό ρόλο σε αυτή την προσπάθεια καθώς και το προσωπικό της ακαδημίας Κοτσοβό Παναγιώτη U 15, Σωτηριάδη Μάκη U 13, Ζαφείρη Βασίλη U 11, U9, Ρίζο Θωμά U 7 , Ρόμπσον Ρομπ (Προπονητής Τερματοφυλάκων), Παυλόπουλο Πάρη (φυσιοθεραπευτής), Παπαβασιλείου Κλαίρη( διαιτολόγο – διατροφολόγο)».\nΦώτο 3. Ο τεχνικός διευθυντής της ακαδημίας του Π.Α.Ο. Ρουφ Σίσκος Χρήστος με τον υπεύθυνο του ποδοσφαιρικού τμήματος του συλλόγου Θωμά Μανώλη


Φωτιά Κορινθία - ρεπορτάζ Newsbomb.gr: Κάηκαν τουλάχιστον πέντε σπίτια - Φόβος για τους ανέμους | Simple News\nΦωτιά Κορινθία – ρεπορτάζ Newsbomb.gr: Κάηκαν τουλάχιστον πέντε σπίτια – Φόβος για τους ανέμους\nΑγώνας δρόμου των πυροσβεστικών δυνάμεων να τεθεί η μεγάλη πυρκαγιά υπό έλεγχος πριν αρχίσουν να πνέουν και πάλι ισχυροί άνεμοι που φτάνουν τα επτά μποφόρ – Σε συνεχή επικοινωνία οι τοπικές Αρχές με τον Νίκο Χαρδαλιά\nΙδιαίτερα δύσκολη συνεχίζει να χαρακτηρίζεται η μεγάλη φωτιά που καίει από το βράδυ της Τετάρτης στην Κορινθία. Το μεγάλο μέτωπο της φωτιάς πέρασε από το Σχίνο και βρίσκεται αυτή τη στιγμή προκαλώντας τεράστια οικολογική καταστροφή σε παρθένο δάσος στο Αλεποχώρι, σε μια ιδιαίτερα δύσβατη περιοχή.\nΗ φωτιά στο πέρασμά της έκαψε πέντε με έξι σπίτια, στο Σχίνο στις Βαμβακιές και στην Μαυρολίμνη, ενώ οι πύρινες γλώσσες ακούμπησαν και αυλές προκαλώντας επιφανειακές ζημιές.\nΜεγάλος φόβος των Αρχών είναι οι άνεμοι που πνέουν στην περιοχή οι οποίοι αναμένεται να δυναμώσουν κατά την διάρκεια της ημέρας φτάνοντας ακόμα και τα επτά μποφόρ. Ο αγώνας των τουλάχιστον 100 πυροσβεστών είναι μεγάλος προκειμένου να τεθεί η φωτιά υπό έλεγχο όσο πιο σύντομα γίνεται. Σημειώνεται ότι στην περιοχή βρίσκονται ισχυρές πυροσβεστικές δυνάμεις επιχειρούν τόσο με επίγεια όσο και με εναέρια μέσα,\nΜιλώντας στο Newsbomb.gr ο αντιπεριφερειάρχης δυτικής Αττικής Ελευθέριος Κοσμόπουλος ανέφερε ότι αυτή τη στιγμή έχει κοπάσει ο ισχυρός άνεμος και γίνεται προσπάθεια πρόληψης για τις απογευματινές ώρες που αναμένεται να φτάσουν έως και τα επτά μποφόρ.\n«Υπάρχουν σημεία που επεμβαίνουν κατά τόπους οι δυνάμεις της Πυροσβεστικής. Εναέρια μέσα υπάρχουν αρκετά (4-5) ενώ βρίσκονται και στρατιωτικά ΣΙΝΟΥΚ. Περίπου 100 άτομα που πυροσβεστικού σώματος βρίσκονται στο σημείο μαζί με πάνω από 25 πυροσβεστικά οχήματα», ανέφερε ο κ. Κοσμόπουλος και συνέχισε:\n«Υπάρχει ένα μεγάλο μέτωπο προς το Αλεποχώρι και μικρές αναζωπυρώσεις στην περιοχή, έχει 4-5 μποφόρ και το πεύκο δυσκολεύει την κατάσβεση».\nΑπό την πλευρά του ο δήμαρχος Λουτρακίου Γιάννης Γκιώνης, ανέφερε ότι όσο περνάει η ώρα ανεβαίνει πάλι το κύμα του αέρα και αυτό «είναι το μεγάλο πρόβλημα».\n«Το μέτωπο της φωτιάς έχει περάσει από Σχίνο στο Αλεποχώρι και είναι τεράστιο. Η φωτιά δεν απειλεί αυτή τη στιγμή σπίτια αλλά καίει παρθένο δάσος, δύσβατο που δεν έχει και δρόμους. Αυτό το δάσος δεν έχει πειραχτεί ποτέ. Θέλουμε εναέρια μέσα.\nΟ δήμαρχος Λουτρακίου γνωστοποίησε ότι οι τοπικές Αρχές βρίσκονται σε συνεχή επικοινωνία με τον υφυπουργό Πολιτικής Προστασίας Νίκο Χαρδαλιά. «Ελπίζουμε να στείλουν περισσότερα εναέρια μέσα. Περνώντας η ώρα δυναμώνει ο αέρας. Το δάσος είναι πυκνό και δημιουργεί τεράστια προβλήματα».\nΟ κ. Κοσμόπουλος ανέφερε ότι πέντε με έξι σπίτια έχουν καεί από την πύρινη λαίλαπα αλλά μπορεί κι άλλα να έχουν πάθει ζημιές στο Σχίνο, Βαμβακιές και Μαυρολίμνη.\nPrevious Φωτιά στην Κορινθία: Γιατί δεν στάλθηκε ειδοποίηση από το 112\nNext Φωτιά στην Κορινθία: Η πρόβλεψη Μαρουσάκη για τον καιρό – Πότε θα έχει 7 μποφόρ


Νέα/Ανακοινώσεις | 12o Δημοτικό Σχολείο Τρικάλων\nΟδηγίες για την εγγραφή μαθητή /τριας στο Πανελλήνιο Σχολικό Δίκτυο:\nΤην Παρασκευή 17 Νοέμβρη 2017 τιμήθηκε από τους μαθητές της Δ΄Τάξης του σχολείου μας η επέτειος του Πολυτεχνείου. Οι μαθητές με τα ποιήματά τους, τα θεατρικά δρώμενα και τα τραγούδια τους, προσπάθησαν και πέτυχαν να μεταφέρουν σε όλους τους παριστάμενους: μαθητές, γονείς και εκπαιδευτικούς το κλίμα της εποχής και την ηρωική θυσία των φοιτητών για την Ελευθερία και τη Δημοκρατία.\nΠαρακάτω υπάρχουν χαρακτηριστικά φωτογραφικά στιγμιότυπα:\nΟ αγιασμός στο 12ου Δημοτικό Σχολείο θα γίνει την Πέμπτη 11 Σεπτεμβρίου στις 8.30 π.μ.\nΣας προσκαλούμε στη γιορτή του Σχολείου με τη λήξη του διδακτικού έτους που θα γίνει την Πέμπτη, 12 Ιουνίου 2014 και ώρα 7.00 μ.μ. στο χώρο του σχολείου.\nΣας ενημερώνουμε ότι οι μαθητές θα έρθουν την Πέμπτη στις 8.10 χωρίς τσάντες και θα αποχωρήσουν στις 11.30 π.μ.\nΤην Παρασκευή , 13-6-2014 και ώρα 8.30 π.μ. θα παραλάβετε τους τίτλους προόδου και θα ενημερωθείτε για την πρόοδο των παιδιών σας.\nΕγγραφή μαθητών στην Α? τάξη του Σχολείου\nΣτην πρώτη τάξη εγγράφονται υποχρεωτικά όσοι μαθητές γεννήθηκαν από την 1η Ιανουαρίου μέχρι και 31 Δεκεμβρίου 2008?… Οι εγγραφές θα πραγματοποιηθούν το διάστημα από 1 μέχρι 20 Ιουνίου 2014???..\nΓια την εγγραφή στην Α? τάξη απαιτούνται:\n1. Πιστοποιητικό γέννησης, Δήμου ή Κοινότητας για την εγγραφή του μαθητή στα οικεία μητρώα ή δημοτολόγια, το οποίο εκδίδεται το τελευταίο πριν από την εγγραφή τρίμηνο και στο οποίο αναγράφεται ολογράφως και αριθμητικώς η ημερομηνία γέννησης. (Αναζητούνται αυτεπάγγελτα από το Σχολείο).\n4.Το Ατομικό Δελτίο Υγείας Μαθητή (Α.Δ.Υ.Μ). Το παίρνετε από το σχολείο.\nΑΝΑΚΟΙΝΩΣΗ ΕΓΓΡΑΦΗΣ ΜΑΘΗΤΩΝ ΣΤΗΝ Α ΤΑΞΗ\nΑγαπητοί γονείς και κηδεμόνες, αξιότιμοι συνδημότες και φίλοι ,σας καλούμε στο Χριστουγεννιάτικο Παζάρι, που θα γίνει στην αίθουσα εκδηλώσεων του 12ου Σχολείου την Πέμπτη, 19 Δεκεμβρίου 2013. Εκεί μπορείτε στα πλαίσια των εορταστικών ημερών να επιλέξετε χριστουγεννιάτικα δώρα που κατασκεύασαν με την καλλιτεχνική τους δημιουργικότητα μαθητές, εκπαιδευτικοί και γονείς.\nΗ ημέρα αυτή με την παρουσία σας θα γίνει Ημέρα Φιλίας για τη σχολική κοινότητα του 12ου Δημοτικού Σχολείου και η συμμετοχή σας στην αγορά δώρων θα ενισχύσει αποκλειστικά τη βιβλιοθήκη του σχολείου μας.\nΏρες λειτουργίας: 5.00μ.μ.-9.00μ.μ.\nΟ ΔΙΕΥΘΥΝΤΗΣ ΤΟΥ ΣΧΟΛΕΙΟΥ ΓΡΗΓΟΡΟΠΟΥΛΟΣ ΧΡΗΣΤΟΣ\nΗ ΠΡΟΕΔΡΟΣ ΤΟΥ ΣΥΛΛΟΓΟΥ ΓΟΝΕΩΝ ΠΕΤΡΙΔΟΥ ΤΑΝΙΑ\nΕκφράζοντας τη βούληση των μαθητών, εκπαιδευτικών και γονέων του Σχολείου μας, στα πλαίσια της ανθρωπιάς και αλληλεγγύης ,να δημιουργήσουμε μια γέφυρα προσφοράς και αλληλοβοήθειας για συνανθρώπους μας που έχουν άμεση ανάγκη.\nΠαρακαλούμε όσοι από μας μπορούμε, να συνεισφέρουμε στη συγκέντρωση τροφίμων (ξηρής κατάστασης ) που θα διατεθούν για την υποστήριξη οικογενειών που έχουν ανάγκη . Θα ήθελα να σας ευχαριστήσω, για την ανταπόκρισή σας στο κάλεσμα συμπαράστασης και αλληλοβοήθειας και να σας ευχηθώ εκ μέρους της Σχολικής Κοινότητας, Καλά Χριστούγεννα και καλές γιορτές.\nΤόπος συγκέντρωσης το σχολείο, με καταληκτική ημερομηνία 18-12-2013.\n? Σας ενημερώνουμε ότι την Παρασκευή, 20-12-2013 και ώρα 12.30 π.μ. θα παραλάβετε τη βαθμολογία και θα ενημερωθείτε για την πρόοδο των παιδιών σας.\n? Τη Δευτέρα, 23-12-2013 και ώρα 9.30 π.μ. προσκαλείστε να παρακολουθήσετε τη γιορτή των Χριστουγέννων στο χώρο του Σχολείου. Οι μαθητές θα προσέλθουν στο Σχολείο στις9.15 π.μ και θα αποχωρήσουν στις 10.45 π.μ.\nΑΓΙΑΣΜΟΣ 12ου ΔΗΜΟΤΙΚΟΥ ΣΧΟΛΕΙΟΥ\nΓια την καινούργια σχολική χρονία ο αγιασμός του\n12ου Δημοτικού Σχολείου θα γίνει την\nΤετάρτη 11 Σεπτεμβρίου στις 8:30π.μ.\nΟι μαθητές και οι εκπαιδευτικοί σας προσκαλούν στην εκδήλωση για τη λήξη της σχολικής χρονιάς του 12ου Δημοτικού Σχολείου Τρικάλων .\nΗ εκδήλωση θα γίνει στην αυλή του Σχολείου μας, την Πέμπτη 13 Ιουνίου 2013 και ώρα 19:30.\nΣτην πρώτη τάξη εγγράφονται υποχρεωτικά όσοι μαθητές γεννήθηκαν από την 1η Ιανουαρίου μέχρι και 31 Δεκεμβρίου 2007?… Οι εγγραφές θα πραγματοποιηθούν το διάστημα από 1 μέχρι 21 Ιουνίου 2013???..\n1. Πιστοποιητικό γέννησης,. (Αναζητούνται αυτεπάγγελτα)\n7.Βεβαίωση Παρακολούθησης Νηπιαγωγείου\nΟι αλλοδαποί μαθητές εγγράφονται στην Α? τάξη προσκομίζοντας πιστοποιητικό γέννησης επίσημα μεταφρασμένο χωρίς τη δέσμευση της ημερομηνίας έκδοσης, καθώς και όλα τα παραπάνω δικαιολογητικά.\nΕίμαστε στη διάθεσή σας για κάθε πληροφορία και συνεργασία,\nΣας ενημερώνουμε ότι η ανάγκη για εξωστρέφεια του σχολείου και διαφάνεια στη λειτουργία του μας οδήγησε στη δημιουργία ιστοσελίδας στο διαδίκτυο για την καλύτερη και άμεση ενημέρωση των μαθητών, των γονέων – κηδεμόνων και της κοινωνίας. Η ιστοσελίδα δημιουργήθηκε πριν λίγο καιρό από τους εκπαιδευτικούς του Σχολείου μας και ενημερώνετε αποκλειστικά από αυτούς.\nΗ διεύθυνση αναζήτησης-εισόδου είναι:12dim–trikal.tri.sch.gr\nΣας προσκαλούμε να τιμήσετε με την παρουσία σας την εκδήλωση κοπής\nΠρωτοχρονιάτικης πίτας, που θα γίνει τη Δευτέρα, 28 Ιανουαρίου 2013 και ώρα 10.30


ΕΡΓΑΣΙΑ ΣΤΗN ΕΙΔΙΚΟΤΗΤΑ ΚΛΑΣΙΚΟΥ ΑΘΛΗΤΙΣΜΟΥ ΔΡΟΜΟΙ - PDF\nDownload "ΕΡΓΑΣΙΑ ΣΤΗN ΕΙΔΙΚΟΤΗΤΑ ΚΛΑΣΙΚΟΥ ΑΘΛΗΤΙΣΜΟΥ ΔΡΟΜΟΙ"\n1 ΕΡΓΑΣΙΑ ΣΤΗN ΕΙΔΙΚΟΤΗΤΑ ΚΛΑΣΙΚΟΥ ΑΘΛΗΤΙΣΜΟΥ ΔΡΟΜΟΙ\n2 ΣΚΟΠΟΣ Αξιόπιστη και τεκμηριωμένη γνώση σε θέμα (περιοχή) ανάλογη με το επιστημονικό ενδιαφέρον του φοιτητή. Εκμάθηση της διαδικασίας απόκτησης τεκμηριωμένης γνώσης.\n3 Πειραματικές έρευνες ΕΙΔΗ ΕΡΓΑΣΙΩΝ Έρευνα βιβλιοθήκης (ανασκόπηση βιβλιογραφίας).\n4 Ηέρευνα βιβλιοθήκης αναφέρεται στην μελέτη ενός προβλήματος μέσα από την υπάρχουσα βιβλιογραφία.\n5 Αναζήτηση βιβλιογραφικών πηγών Άρθρα δημοσιευμένα σε περιοδικά Διατριβές Μονογραφίες Βιβλία Εγκυκλοπαίδειες\n6 ΑΞΙΟΠΙΣΤΑ ΕΠΙΣΤΗΜΟΝΙΚΑ ΠΕΡΙΟΔΙΚΑ ΒΙΒΛΙΟΘΗΚΗΣ 1. JOURNAL OF APPLIED PHYSIOLOGY 2. JOURNAL OF SPORTS MEDICINE AND PHYSICAL FITNESS 3. SPORTS MEDICINE 4. EUROPEAN JOURNAL OF APPLIED PHYSIOLOGY 5. RESEARCH QUARTERLY 6. INTERNATIONAL JOURNAL OF SPORTS MEDICINE PHYSICIAN AND SPORTS MEDICINE\n7 1. SPORTS SCIENCE 10. ΚΙΝΗΣΙΟΛΟΓΙΑ 2. SPORTS SCIENCE REVIEW 3. ACTA PHYSIOLOGICA SCANDINAVICA 4. MEDICINE AND SCIENCE IN SPORTS AND EXERCISE 5. CANADIAN JOURNAL OF SPORTS SCIENCE 6. SCANDINAVIAN JOURNAL OF MEDICINE AND SCIENCE IN SPORTS 7. ΑΘΛΗΤΙΚΗ ΕΠΙΣΤΗΜΗ ΘΕΩΡΙΑ ΚΑΙ ΠΡΑΞΗ 8. BRITISH JOURNAL OF SPORTS MEDICINE 9. JOURNAL OF STRAINGTH & CONDITIONING\n8 ΠΙΘΑΝΟΙ ΤΙΤΛΟΙ ΘΕΜΑΤΩΝ ΕΡΓΑΣΙΩΝ Ηχρήση του γαλακτικού στην πρόβλεψη της επίδοσης και στον έλεγχο της προπονητικής επιβάρυνσης. Επίδραση της προπόνησης Ταχύτητας-Αντοχής-Δύναμης στις αιματολογικές παραμέτρους του αθλητή. Σύνδρομο ασκησοεξάρτησης σε αγωνίσματα ισχύος και αντοχής. Κληρονομικότητα και προσαρμοστικότητα της αερόβιας και αναερόβιας ικανότητας Επίδραση διατροφής σε παραμέτρους απόδοσης (αναερόβιο κατώφλι, οικονομία ενέργειας, αερόβια και αναερόβια ικανότητα) Αλλαγές στην δρομική οικονομία με την ηλικία Προσδοκώμενος μέσος όρος ζωής αθλητών υψηλού επιπέδου. Ορμονικές και αιματολογικές αλλαγές μετά από προπόνηση ταχύτητας και αντοχής.\n9 Επίδραση της νηστείας στην απόδοση στην αντοχή. Φυσιολογική βάση δρομικής οικονομίας. Φυσιολογικές προσαρμογές προπόνησης ταχύτητας και αντοχής Φυσιολογική βάση συνεχόμενης και διαλειμματικής μεθόδου προπόνησης. Χρονοδιάγραμμα προσαρμογών προπόνησης ταχύτητας και αντοχής. Χρονοδιάγραμμα μείωσης προσαρμογών προπόνησης ταχύτητας και αντοχής μετά από πλήρη αποχή ή ελάττωση της προπόνησης. Κορύφωση σε αγωνίσματα διάρκειας και ισχύος: φυσιολογική βάση. Πρόβλεψη επίδοσης σε αγωνίσματα διάρκειας και ισχύος από εργαστηριακές φυσιολογικές παραμέτρους. Φυσιολογικές διαφορές μεταξύ μαύρων και λευκών αθλητών αγωνισμάτων αντοχής και ταχύτητας. Η επίδραση της προπόνησης με βάρη στην απόδοση στην αντοχή. Επίδραση της ταυτόχρονης προπόνησης για μεγιστοποίηση της δύναμης και της αντοχής στη δύναμη χεριών ποδιών και στην αντοχή.\n10 Επίδραση της ταχύτητας εκτέλεσης των ασκήσεων με βάρη στη μεταφορά της δύναμης σε αθλητές αγωνισμάτων διάρκειας και ισχύος. Προπόνηση σε υψόμετρο για βελτίωση της επίδοσης στο επίπεδο της θάλασσας. Επίδραση της εναλλακτικής έκθεσης στο υψόμετρο και στο επίπεδο της θάλασσας στην απόδοση στην αντοχή. Οφέλη προπόνησης σε μέτριο υψόμετρο σε σύγκριση με το επίπεδο της θάλασσας. Επίδραση της ώρας της ημέρας στην απόδοση στην ταχύτητα, αντοχή και δύναμη. Πιθανοί δείκτες υπερπροπόνησης αθλητών αγωνισμάτων διάρκειας και ισχύος.\n11 Εργογόνα Επίδραση της δισανθρακικής σόδας στην απόδοση σε μέγιστη προσπάθεια διάρκειας πάνω από 1 λεπτό. Επίδραση της δισανθρακικής σόδας στην απόδοση σε αναερόβια κυρίως μέγιστη προσπάθεια. Καφεΐνη και απόδοση στην αντοχή. Χορήγηση καρνιτίνης: επίδραση στην μυϊκή καρνιτίνη στην απόδοση και στο μυϊκό γλυκογόνο. Επίδραση της υπεραναπλήρωσης με φώσφορο στην απόδοση στην ταχύτητα και την αντοχή. Υπεραναπλήρωση με κρεατίνη: 1) επίδραση στην υψηλής έντασης διαλειμματική άσκηση 2) επίδραση στην υπομέγιστης έντασης συνεχόμενη άσκηση. Εκτίμηση εργογόνων ιδιοτήτων του Ginseng. Υδατάνθρακες και απόδοση στην αντοχή. Επίδραση της άσκησης στα υγρά του σώματος και τους ηλεκτρολύτες αναπλήρωση. Ιχνοστοιχεία: απόδοση στην αντοχή και χορήγηση στους αθλητές. Επίδραση της άσκησης στις ανάγκες του οργανισμού σε πρωτεΐνη\n12 Μπορούν οι προέφηβοι και οι έφηβοι να συμμετέχουν σε αγωνίσματα αντοχής διάρκειας >60 λεπτά. Φυσιολογικά όρια απόδοσης στην αντοχή. Θερμορύθμιση στη διάρκεια μαραθωνίου δρόμου Τακτική μεγιστοποίησης απόδοσης δρόμων αντοχής διάρκειας >60 λεπτά σε θερμό περιβάλον. Τεχνικές ρύθμισης μεταβολισμού των ενεργειακών υποστρωμάτων στη διάρκεια μαραθωνίου δρόμου. Αναπλήρωση υγρών στη διάρκεια μαραθωνίου δρόμου. Μυϊκές κράμπες στη διάρκεια δρόμων αντοχής. Ιστορία και επικράτηση του ντόπινγκ στους δρόμους αντοχής. Υπονατραίμια: διάγνωση και θεραπεία. Ζέστη και κρύο: πως το περιβάλλον επηρεάζει την απόδοση στην αντοχή.\n13 ΚΕΦΑΛΑΙΑ ΕΡΕΥΝΑΣ ΒΙΒΛΙΟΘΗΚΗΣ ΠΕΡΙΛΗΨΗ ΕΙΣΑΓΩΓΗ ΑΝΑΣΚΟΠΗΣΗ ΒΙΒΛΙΟΓΡΑΦΙΑΣ ΣΥΜΠΕΡΑΣΜΑΤΑ ΒΙΒΛΙΟΓΡΑΦΙΑ\n14 ΣΥΝΟΛΙΚΟΣ ΟΓΚΟΣ ΕΡΓΑΣΙΑΣ λέξεις 4-7 σελίδες\n15 ΕΙΣΑΓΩΓΗ Αρχίζει με σύντομη περιγραφή του θέματος Αναφέρονται τα σημαντικότερα αποτελέσματα ορισμένων ερευνών σχετικών με το θέμα Διατυπώνονται ερωτήματα και υποθέσεις.\n16 ΚΥΡΙΟ ΜΕΡΟΣ ανασκόπηση βιβλιογραφίας Οι έρευνες χωρίζονται σε θεματικές ενότητες Οι αναφορές σε πειραματικές έρευνες περιλαμβάνουν όλα τα σημαντικά στοιχεία της μελέτης (σκοπό, αριθμό δοκιμαζόμενων, διαδικασία, ευρήματα και συμπεράσματα). Γίνεται αντιπαράθεση ερευνών με διαφορετικά αποτελέσματα. Στο τέλος κάθε ενότητας ή της ανασκόπησης περιγράφονται τα αποτελέσματα των ερευνών δίνοντας απάντηση στα ερωτήματα της εργασίας και ανάλογα επιβεβαιώνει ή απορρίπτει την υπόθεση της εργασίας\n17 ΣΥΜΠΕΡΑΣΜΑΤΑ Ηανασκόπηση της βιβλιογραφίας ολοκληρώνεται με ανακεφαλαίωση σχετική με τη γνώση που προέκυψε από τη μελέτη και κλείνει με την εξαγωγή συμπερασμάτων.\n18 ΕΠΙΛΕΓΟΜΕΝΕΣ ΕΡΕΥΝΕΣ Πληρούν τα κριτήρια της: εγκυρότητας αξιοπιστίας αντικειμενικότητας\n19 Πότε μία εργασία δεν είναι αποδεκτή Φωτοτυπία εργασίας που έχει ήδη κατατεθεί για άλλο μάθημα. Πιστή μετάφραση άρθρου Η εργασία παρουσιάζει αποκλειστικά προγράμματα προπόνησης. Δεν χωρίζεται σε κεφάλαια όπως περιγράφονται παραπάνω. Δεν αναφέρονται οι βιβλιογραφικές πηγές\n20 Βιβλιογραφία Αναφέρεται στο κείμενο (Συγγραφέας, χρονολογία) Στο τέλος της εργασίας παρουσιάζονται με τη σειρά αναφοράς στο κείμενο όλες οι βιβλιογραφικές πηγές\n21 Παράδειγμα αναφοράς βιβλιογραφικών πηγών στο κείμενο Yπάρχουν δεκάδες έρευνες που έχουν μελετήσει την επίδραση της προπόνησης στη VO 2 max (Ardisson et al., 1973; Berthoin et al., 1995; Olsen et al., 1988; Fox et al., 1975; Gregory 1979; Sharkey and Holleman 1967; Fox et al., 1973; Melanson et al., 1996; Overend et al., 1992). Άλλοι ερευνητές έχουν μελετήσει την πιθανή διαφορετική επίδραση της προπόνησης στη VO 2 max σε άνδρες και γυναίκες (Eddy et al., 1977; Burk 1977; Ready et al., 1981; Witten and Witten 1973) και σε ενήλικες (Suominen et al., 1977). Έχουν επίσης δημοσιευθεί πολύ καλές ανασκοπήσεις της βιβλιογραφίας σχετικές με την βελτίωση της VO 2 max μέσω διαφόρων μεθόδων προπόνησης (Wegner and Bell 1986; Pollock 1972).\n22 Παράδειγμα αναφοράς βιβλιογραφίας στο τέλος της ανασκόπησης Ayalon, A., Inbar, O. and Bar-Or, O. (1974). Relationships among measurements of explosive strength and anaerobic power. In Biomechanics IV Baltimore: University Park Press. pp Bahr, R., Gronnerod, O. and Sejersted, O.M. (1992) Effect of supramaximal exercise on excess postexercise O 2 consumption Medicine and Science in Sports and Exercise 24, (1),


Κοιλιάρας: «Έχουμε πίστη για τα πλει οφ»\nΤι δήλωσε ο αμυντικός του Εργοτέλη για την Superleague 2 και το οικονομικό πρόβλημα των ομάδων, τον ΟΦΗ και τα σενάρια αναδιάρθρωσης\nΟ ποδοσφαιριστής του Εργοτέλη μίλησε στον Athletic Radio μίλησε για τους ''κιτρινόμαυρους'', τον ΟΦΗ, την διοργανώτρια αρχή και την πιθανότητα αναδιάρθρωσης του πρωταθλήματος της Superleague 2.\nΓια την αποχή από το ποδόσφαιρο: «Είναι μεγάλο διάστημα το να κάτσει ένας αθλητής χωρίς να κάνει προπόνηση. Εγώ αναγκαστικά θα καθόμουν λόγω του τραυματισμού μου. Είναι μια πρωτόγνωρη κατάσταση. Πρέπει να κάνουμε υπομονή. Το ποδόσφαιρο δεν είναι και το πιο σημαντικό πράγμα στον κόσμο, όμως εμείς που ζούμε σε αυτό, μας έχει λείψει και πρέπει να επιστρέψουμε στη δράση και την κανονικότητα».\nΓια την επόμενη μέρα του ποδοσφαίρου: «Έχουμε επαφή με τους ανθρώπους της ομάδας, όμως μας είπαν να κάνουμε υπομονή γιατί δεν ξέρουμε τι θα γίνει με τη Super League 2. Όλα είναι στον αέρα».\nΓια το οικονομικό πρόβλημα στην κατηγορία: «Δεν είναι το πρόβλημα τώρα. Κι εγώ έχω υπάρξει απλήρωτος σε αυτή την κατηγορία στο παρελθόν. Το πρόβλημα υπήρχε και είναι το ίδιο, απλά τώρα με την καραντίνα δεν μπορείς να δουλέψεις και αν δεν έχεις χρήματα στην άκρη θα δυσκολευτείς αρκετά, αλλά το πρόβλημα υπήρχε και πριν. Όπως η κοινωνία, έτσι και το ποδόσφαιρο θα υποστεί πλήγμα και εμείς με τις μειώσεις που δεν ξέρουμε ακόμα τι θα γίνει. Υπάρχουν συμβόλαια, διαφημίσεις, τηλεοπτικά και σίγουρα θα υπάρχει πρόβλημα στο ποδόσφαιρο».\nΓια το αν υπάρχει επιθυμία για επιστροφή στη δράση: «Δεν υπάρχει παίκτης που να μην θέλει να παίξει και να μην αρχίσουν οι αγώνες. Ομως δεν ξέρουμε και το τι γίνεται με τον κορωνοϊό και ο κάθε παίκτες έχει την δική του άποψη. Οι περισσότεροι πάντως θέλουν να παίξουν. Εχουν αργήσει πάρα πολύ όμως στη διοργανώτρια αρχή και κάποια στιγμή πρέπει να πάρουν μια απόφαση».\nΓια τα σενάρια της αναδιάρθρωσης: «Η άποψη μου είναι ότι για να γίνει αναδιάρθρωση στο τέλος του πρωταθλήματος δεν είναι δίκαιο. Κάποιοι θα ευνοηθούν από αυτό. Όταν κάποιος παλεύει να πάρει την δεύτερη θέση όλο το χρόνο και έρχεται η αναδιάρθρωση δεν είναι σωστό. Επρεπε να πάρουν πιο γρήγορα αποφάσεις. Θα έπρεπε να τα πουν από την αρχή της χρονιάς. Πρέπει να φτιάξουν την κατηγορία και να είναι μια δυνατή κατηγορία. Νομίζω τα τελευταία χρόνια αισθάνομαι σαν ποδοσφαιριστής ότι δεν τη σέβονται. Δεν μιλάω μόνο για οικονομικούς λόγους και πρέπει να κοιτάξουν περισσότερο από την αναδιάρθρωση. Δεν είναι ωραίο να ξεκινά μια χρονιά και να μην ξέρεις τα οικονομικά, τα τηλεοπτικά, κάποιες φορές βρέθηκα και ανασφάλιστος, κάποια γήπεδα είναι ακατάλληλα».\nΓια την κατάσταση στον Εργοτέλη: «Φεύγοντας από τον ΟΦΗ, αν δεν υπήρχε ο Εργοτέλης δεν θα έφευγα. Ήταν επιλογή μου. Ήξερα πού πήγαινα. Δεν ήθελα να φύγω και από το Ηράκλειο. Τα πράγματα στον Εργοτέλη είναι καλά, αν και φέτος αγωνιστικά δεν πήγαμε τόσο καλά όσο θέλαμε. Οταν πήγα στον Εργοτέλη ενθουσιάστηκα πάρα πολύ. Έχουμε την εμπειρία, νεαρά παιδιά και αδικήσουμε τους εαυτούς μας, δεν πήραμε αυτό που αξίζαμε».\nΓια την εικόνα του ΟΦΗ: «Ηταν ένας διαφορετικός ΟΦΗ. Ήταν μια ομάδα που έπαιζε καλό και οργανωμένο ποδόσφαιρο. Είχε καλούς παίκτες, είχε παίκτες-κλειδιά που έλειπαν από την ομάδα τα προηγούμενα χρόνια. Έχει γίνει σωστή δουλειά και αυτό φάνηκε και από το ποδόσφαιρο και την θέση. Το πλάνο που είχαν αυτοί οι άνθρωποι βγαίνει προς τα έξω».


Μαρί Κιουρί:«Δεν πρέπει να φοβόμαστε την ανθρώπινη φύση,μόνο να προσπαθούμε να την κατανοήσουμε» - indicator.gr | indicator.gr Μαρί Κιουρί:«Δεν πρέπει να φοβόμαστε την ανθρώπινη φύση,μόνο να προσπαθούμε να την κατανοήσουμε» - indicator.gr\nΔημοσιεύθηκε στις: Δε, Ιούλ 4th, 2016 Indicator Life Μαρί Κιουρί:«Δεν πρέπει να φοβόμαστε την ανθρώπινη φύση,μόνο να προσπαθούμε να την κατανοήσουμε»\nΗ Μαρία Σαλώμη Σκουοντόβσκα πέθανε σαν σήμερα, στις 4 Ιουλίου του 1936.\nΗ πρωτοπόρος επιστήμονας Μαρί Κιουρί ήταν μια παθιασμένη γυναίκα που με ζήλο και ανιδιοτέλεια καταπιανόταν με οτιδήποτε είχε σχέση με τη φυσική και τη χημεία. Το 1903 κέρδισε το Βραβείο Νόμπελ Φυσικής για τη δουλειά της πάνω στη ραδιενέργεια. Έγινε η πρώτη γυναίκα που κέρδισε Νόμπελ. Το 1911 κέρδισε ακόμη ένα Βραβείο Νόμπελ, αυτή τη φορά στη Χημεία για την ανακάλυψη δύο νέων χημικών στοιχείων, του πολώνιου και του ράδιου.\nΈγινε ο πρώτος επιστήμονας που κέρδιζε δύο βραβεία Νόμπελ. Ήταν επίσης η πρώτη γυναίκα που της παραχωρήθηκε έδρα στο πανεπιστήμιο της Σορβόνης το 1906. Αν και βοήθησε αρκετά στην κατανόηση της ραδιενέργειας και ενίσχυσε με καινοτόμο ιατρικό εξοπλισμό νοσοκομεία της Γαλλίας κατά τον Α΄ Παγκόσμιο Πόλεμο, το σκάνδαλο που ξέσπασε για ερωτική σχέση με μικρότερο παντρεμένο συνάδελφό της, την ακολούθησε έως το τέλος της ζωής της.\nΗ Μαρία Σαλώμη Σκουοντόβσκα, όπως είναι το πραγματικό όνομα της Κιουρί, γεννήθηκε στις 7 Νοεμβρίου του 1867 στη Βαρσοβία της Πολωνίας. Το μικρότερο από τα πέντε παιδιά της οικογένειας, από μικρή ηλικία είχε έφεση στις θετικές επιστήμες.\nΣτα 11 έχασε τη μητέρα της από φυματίωση. Με την επιτήρηση του πατέρα της, που ήταν δάσκαλος στο επάγγελμα, μελετούσε φυσική και μαθηματικά. Τελείωσε το λύκειο με εξαιρετικές και αξιοθαύμαστες επιδόσεις. Δεν της επιτράπηκε να παρακολουθήσει μαθήματα στο πανεπιστήμιο της Βαρσοβία επειδή δεχόταν μόνο άρρενες. Η Μαρία βρήκε τη λύση. Παρακολουθούσε μαθήματα στο «Ιπτάμενο Πανεπιστήμιο» στη Βαρσοβία, ένα παράνομο πανεπιστήμιο που πραγματοποιούσε διαλέξεις μυστικά. Η οξυδερκής κοπέλα όμως ήταν ανικανοποίητη. Ονειρευόταν να σπουδάσει και να πάρει πτυχίο από πανεπιστήμιο του εξωτερικού.\nΠαρόλο που ήταν επιμελής και πανέξυπνη φοιτήτρια, η δυσμενής οικονομική κατάσταση την εμπόδιζε να πραγματοποιήσει τα όνειρά της. Δεν το έβαλε κάτω. Μαζί με την αδερφή της, Μπρόνια, ήρθαν σε μία συμφωνία. Όσο η Μπρόνια θα σπούδαζε η Μαρία θα εργαζόταν για να πληρώσει τις σπουδές της αδερφής της. Όταν η Μρόνια θα αποφοιτούσε θα έκανε το ίδιο για τη Μαρία. Για πέντε ολόκληρα χρόνια η Κιουρί εργαζόταν ως παιδαγωγός και κουβερνάντα και αφιέρωνε όλο τον ελεύθερο χρόνο της μελετώντας φυσική, χημεία και μαθηματικά.\nΣε τρία χρόνια πήρε πτυχίο στη φυσική και την επόμενη χρονιά ήταν και πτυχιούχος μαθηματικών. Σύντομα, αποφάσισε να ασχοληθεί με τις ιδιότητες ορισμένων μετάλλων. Για αυτή τη μελέτη χρειαζόταν ένα εργαστήριο. Στο εργαστήριο γνώρισε τον επίσης φυσικό Πιερ Κιουρί.\nΗ Κιουρί αποφάσισε να ασχοληθεί με το φαινόμενο της ακτινοβολίας που είχε ανακαλύψει ο Μπεκερέλ. Στη διατριβή της τη βοήθησε κι ο Πιερ, που παράτησε την δική του μελέτη και συνεργάστηκε με την Κιουρί. Μαζί πήγαν την ανακάλυψη του Μπεκερέλ ένα βήμα παραπέρα. Η Μαρία υπέθεσε ότι οι ακτίνες παραμένουν σταθερές άσχετα με την κατάσταση ή το σχήμα του ουρανίου.\nΟι ακτίνες, φαντάστηκε, ήταν αποτέλεσμα της ατομικής δομής του χημικού στοιχείου. Η ιδέα ήταν αρκετά πρωτοποριακή στον τομέα της ατομικής φυσικής και η Κιουρί εκείνη την περίοδο ξεκίνησε να χρησιμοποιεί τη λέξη ραδιενέργεια για να περιγράψει το νέο αυτό φαινόμενο. Το 1898 μαζί με τον Πιερ απομόνωσαν μια ουσία που εξέπεμπε 300 φορές περισσότερη ακτινοβολία από ότι το ουράνιο. Ονόμασαν το νέο στοιχείο πολώνιο, προς τιμήν της γενέτειρας της Μαρίας Κιουρί. Λίγους μήνες αργότερα ανακάλυψαν ένα ακόμη χημικό στοιχείο το οποίο είχε κοινή χημική συμπεριφορά με το χημικό στοιχείο βάριο και το ονόμασαν ράδιο. Τα επόμενα χρόνια το ζευγάρι αφιερώθηκε ολοκληρωτικά στην απομόνωση μιας σημαντικής ποσότητας του νέου στοιχείου, ικανής να αποδείξει στην Γαλλική Ακαδημία την απτή ύπαρξή του. Το 1902 το ζευγάρι ανακοίνωσε ότι είχε παραγάγει ένα δέκατο γραμμαρίου καθαρό ράδιο, αποδεικνύοντας την ύπαρξή του ως ένα μοναδικό χημικό στοιχείο.\nΤο 1903 η Μαρί και ο Πιερ μοιράστηκαν το Νόμπελ Φυσικής μαζί με τον Μπεκερέλ για τη μελέτη τους στο φαινόμενο της ακτινοβολίας και της ραδιενέργειας. Μάλιστα, οι Κιουρί θεωρούνται και οι πρώτοι επιστήμονες που εκτέθηκαν στην ραδιενέργεια, χωρίς να γνωρίζουν τις βλαβερές επιπτώσεις του ράδιου στον ανθρώπινο οργανισμό. Ακόμη και τώρα, όποιος επιθυμεί να διαβάσει τις σημειώσεις των δύο επιστημόνων που βρίσκονται στην Εθνική Βιβλιοθήκη του Παρισιού, χρειάζεται να υπογράψει μια δήλωση αναφέροντας ότι με δική του ευθύνη θα τα διαβάσει επειδή τα σημειωματάριο εκπέμπουν μικρή ποσότητα ραδιενέργειας! Το 1906 ο Πιερ Κιουρί έχασε τη ζωή του με τραγικό τρόπο. Περνώντας απρόσεχτα έναν δρόμο του Παρισιού, συγκρούστηκε με ένα κάρο που το έσερναν άλογα και πέθανε ακαριαία. Με τη Μαρία είχαν αποκτήσει δύο κόρες. Η Κιουρί κλονίστηκε βαθύτατα από τον άδικο χαμό του συζύγου της. Δεν σταμάτησε ούτε στιγμή να ασχολείται με το επιστημονικό της έργο. Το 1908 έγινε η πρώτη καθηγήτρια στο Πανεπιστήμιο της Σορβόνης, ενώ τρία χρόνια αργότερα κέρδισε το Νόμπελ Χημείας.\nΗ φυσικός, μετά τη δεύτερη βράβευση της με Νόμπελ ήρθε σε επαφή με εξέχοντες επιστήμονες της εποχής. Παρευρέθηκε στο πρώτο συνέδριο Φυσικής Σολβέϋ και μοιράστηκε τις γνώσεις της με άλλους συναδέλφους της.Την ίδια περίοδο όμως η φήμη της Κιουρί στηλιτεύτηκε. Το 1911, τα γαλλικά μέσα τής χρέωσαν παράνομη ερωτική σχέση με ένα από τους μαθητές του Πιερ, τον Πολ Λανζεβίν. Ο Πολ ήταν παντρεμένος με παιδιά και αναγκάστηκε να χωρίσει έπειτα από τη γνωστοποίησης της σχέσης. Η Μαρία για πολύ καιρό δεν μπορούσε να βγει ούτε από το σπίτι της χωρίς να την ακολουθεί ο γαλλικός Τύπος και πολλοί ενοχλημένοι πολίτες που την κατηγορούσαν για την «αμαρτωλή πράξη» της.\nΗ ίδια επισήμανε μετά τη σχέση της με τον Πολ ότι «δεν πρέπει να φοβόμαστε την ανθρώπινη φύση, μόνο να προσπαθούμε να την κατανοήσουμε». Στην πραγματικότητα, η παράνομη σχέση ήταν μια αφορμή. Εκείνη την περίοδο ο αντισημιτισμός και η ξενοφοβία είχαν ενταθεί αρκετά τη Γαλλία, και η Κιουρί καθώς ήταν από την Πολωνία, έγινε εύκολος στόχος. Επειδή το πατρικό της όνομα ήταν Σκουοντόβσκα και θύμιζε εβραϊκό όνομα, πολλοί την κατηγόρησαν ότι ήταν Εβραία.\nΤο 1995, η σωρός της μεταφέρθηκε μαζί με εκείνη του Πιερ στο «Πάνθεον» στο Παρίσι. Το μαυσωλείο «Πάνθεον» αποτελεί την τελευταία κατοικία όλων των εξαίρετων ανδρών της Γαλλίας. Είναι η πρώτη γυναίκα που αναπαύεται σε καθαρά «ανδρικό» κοιμητήριο. Η συμβολή της στη φυσική και τη χημεία ήταν αποφασιστική. Το όνομά της δόθηκε σε μονάδα μέτρησης της ραδιενέργειας (Ci) και στο τεχνητό χημικό στοιχείο με ατομικό αριθμό 96, το κιούριο.


Coaching Days Greece 5\nOct 24, 2015 9:30 AM\nΗ πρωτοπορία στην εκπαίδευση είναι εμφανής στο Coaching Day Greece 5. Η παρουσίαση αλλάζει αν και το περιεχόμενο μένει το ίδιο. Ωστόσο, αυτή τη φορά η οργάνωση και η υποδοχή του κοινού ξεπερνά τα προηγούμενα όρια.\nΓίνεται παρουσίαση του νέου μας branding και των νέων μας συνεργασιών. Μεταξύ αυτών η ελληνική μη κερδοσκοπική εταιρία Διαβάζω για Τους Άλλους, με την παρουσίαση του ιδιαίτερα αξιόλογου έργου τους, και τους Διεθνούς μη κερδοσκοπικού οργανισμού Make-A-Wish.\nH Oriflame, πάντα πιστή χορηγός μας από την αρχή του θεσμού Coaching Day Greece, παρουσιάζει τα νέα της προϊόντα που προωθούν το wellness και τα οποία ταιριάζουν με τις αρχές της Ακαδημίας που τονίζουν την υγεία και την ευεξία. Έτσι και αλλιώς, από το πρώτο κιόλας Coaching Day Greece, υπάρχει πάντα ομιλητής που αναλύει τις έννοιες του health και του wellness coaching.